c: text/html

text:
1Tentomai la kutimba'i indo pekutanaammua' illaam suha'mu. Mapia duka' ke tä'i kebaine mesa muane. 2Sapo' aka buda tau si ma'gau' sessu', dadi mapia puha ia ke kebainei mesa muane, battu kemuane mesa baine. 3Sapo' anggam ia aka mesa muane pahallu la sola metindo bainena, battu haka baine la pahallu sola metindo muanena. Aka bassim pahallu la napalako indo si biasanna dipogau' illaam kasipobaineam. 4Aka bätä puntinna mesa baine taia kalena ungkuasai, sapo' setonganna muanena ungkuasai. Susim too duka' bätä puntinna mesa muane taia kalena ungkuasai, sapo' setonganna bainena ungkuasai. 5Lako ikoa' to sipobaine, tä'koa' la mala masäe sisähä' metindo. Mala ia ke si sanaka-nakai benginna anna mala umpasatutuikoa' penabammu sambajam, sapo' la sipattujukoa' yolo. Puhai too, iya sola ongkoa' sule metindo indana deenni naola tomahajanna setam napa'sändä'ikoa' aka tä' sianna' la umbela ungkuasai kalemu. 6Inde kuuaangkoa' taia pahenta, sapo' pepakilalaam. 7Setonganna kupohäe puha ia ke napasusiiä' ingganna tau tä' duka' mandapo'. Sapo' tä'kia' susi-susi aka pantam namana'kia' Puang Allataala. Deengkia' dimana' la mandapo' anna deengkia' dimana' la masannam disi'dim ke tä'i tau mandapo'. 8Indo to tä'pi mandapo' battu haka to balu baine matem muanena kupakilala kuua: mapia puha ia ke tä'um manggi' mandapo', susiä'. 9Sapo' maka' tä' la ussahaa' untähäm kamohäeam sugali'mu, iya aha pissammokoa' mandapo' anna la nakadakeikoa' kamohäeam sugali'mu. 10Lu lako to mandapo'um la napaillaam tambu' inde pahentaku (setonganna taia pahenta kaleku, sapo' pahenta buttu yabo mai Debata): mesa baine ke kemuanem, tä' mala untibe muanena. 11Sapo' maka' deem baine untibe muanena, tä'um mala la kemuane pole. Anggam mala ke ussulei sule muanena. Susi siam duka' muane tä' si'da-si'da mala la untibe bainena. 12Anna mane deenni, pepakilalaangku ia (taia paondom Debata) la lu lako ia solata to siala taianna to matappa'. Lako muane indo to tä' matappa' bainena, sapo' naakupi indo bainena siala, iya tä' mala la natibe indo baine ia too. 13Susi siam duka' lako baine indo to tä' matappa' muanena, sapo' naakupi indo muanena siala, iya tä' mala la natibe indo muane ia too. 14Aka indo muane to tä' matappa' la ussi'dim duka' pa'kamasena Puang Allataala kahana siala baine to matappa'um. Susi siam duka' baine to tä' matappa' la ussi'dim toi duka' pa'kamasena Puang Allataala kahana siala indo muane to matappa'um. Hapanna tä' la susi, iya indo pessubunna la dihekem änä'na to tä' matappa', anna setonganna to nakamaseim Puang Allataala indo änä'na. 15Sapo' tä' la ullabaia' indo to tä' matappa' ke maelo'i untibe muanena battu haka bainena indo to matappa'um. Maka' susi, iya indo to matappa' baine haka muane haka beba'um ia, tä'um tisäke'. Sapo' pa'elo'na Puang Allataala la tubokia' illaam kasiolaam. 16Aka tä' diissam umba ke toko mala hi indo baine to matappa'um umbaba muanena lako kasalamasam. Anna tä' toi duka' diissam umba ke toko mala hi indo muane to matappa'um umbaba bainena lako kasalamasam. 17Si mesa-mesa tau pahallu la tontä liu tubo umba susi inna susinna lako kalena indo puha nabeem Debata wattunna anna natambai Puang Allataala la mendadi to matappa'. Iam too inde ätoham la dipehhondoi si kupepatuduam lako si mesa-mesa jumaa'. 18Susinna to inna balim disunna' battu diua to Yahudi indo anna natambai Puang Allataala la matappa', tä'um pahallu la napa'dei sule indo sunna'na. Susi toi duka' ke deenni to tä' disunna' battu diua taianna to Yahudi wattunna anna natambai Puang Allataala la mendadi to matappa', tä'um duka' pahallu la naua: "La manggi'ä' disunna'." 19Aka dituhu'i haka ätoham sunna' tä' daka, tontä bäbäm anu' bassim tä' deem gunana lako to matappa'. Anggam pahallu, untuhu'i tau pahentana Puang Allataala. 20Si mesa-mesa tau pahallu la tontä liu tubo umba susi inna susinna lako kalena wattunna anna natambai Puang Allataala la matappa'. 21Maka' deengkoa' mahassam illaam kasabuasam wattunna anna natambaikoa' Puang Allataala mendadi umma'na, tä' la umpomasussaa' penabammu umpikki'i kaha-kaha ia too. Sapo' maka' toko malakoa' lappa' illaam mai kasabuasammu, iya mapiam too. 22Aka lako sabua' to natambai Debata la matappa', tau ia too lappa'um dio mai passabua'inna dosa, aka mendadim umma'na Debata. Anna lako ia taianna sabua' to natambai Debata la matappa', mendadim ia sabua'na Kristus. 23Puhangkoa' naalli ponno Puang Allataala. Iya daa ummaelo'a' la naposabua' pa'elo'na hupatau illaam inde lino. 24Dadi inggannakoa' solasubungku, si mesa-mesa tau la pahallu tubo dio olona Puang Allataala umba susi inna susinna wattunna anna ditambai la mendadi to matappa'. 25Mane deenni, diona ia to tä'pi mandapo', tä' ia deem nabeennä' pahenta Debata. Moi anna susi, sapo' la kubeem siangkoa' duka' pepakilalaam situhu' issi penabangku. Aka pa'kamasena Debata mesaä' duka' to mala dikatappa'i. 26Susi kao inde pikkihangku: pahallu dikilalai diua inde tentomai buda kamasussaam ditammu. Dadi, kuua kao, mapia puha ia lako mesa tau ke tontä lium tubo umba susi tentomai. 27Lako to puham kebaine, kupelau anna tä'i untibe bainena. Anna lako to tä'pi kebaine, la napeä lalanna anna tä' lium kebaine. 28Sapo' maka' deem maelo' kebaine, ia too setonganna tä' la madosa. Susi siam duka' ke deenni änä' daha maelo' la kemuane, tä' duka' la madosa. Anggam ia aka buda too kamasussaam disitammuam ke mandapo'i tau. Ia hi kao kupemulu kela tä'koa' deem sitammu sussa. 29Kalembasanna inde tula'ku inggannakoa' solasubungku kuua: illaam inde lino saidi' mandam wattuntaa'. Dadi, mengkalao temo, lako to kebainem, la pahallu mato-mato tä' kebaine battu diua taia pandaposanna la napaitoo'na; 30to sumahho la tubo mato-mato tä' masussa penaba battu diua taia sussana la napikki'; lako tau to metaba la mato-mato tä' tilalla'; lako tau to deem mangngalli, la mato-mato tä' deem muampuam aka-aka; 31anna lako to umpeä kapahalluanna illaam inde lino, la pahallu illaam katuboanna mato-mato tä' napalulako napaludio mai kaha-kaha ia too. Aka tä'um la masäe anna pa'dem inde lino. 32Ia hi kao pa'elo'ku kela mala anna tä'koa' deem nakakende'i kamalallangam penaba. Aka indo to tä'pi kebaine umpasatutui ia pikkihanna pengkähänganna Debata, aka naua: "Anna mala masannam penabanna Debata." 33Sapo' indo ia to kebainem, si lu lako liu ia penabanna kaha-kaha lino, aka naua: "Anna mala masannam penabanna baineku," 34ma'katampasanna illaam ia too ma'dua penaba. To balu baine ia battu haka änä' daha, anggam ia pengkähänganna Debata napasatutui pikkihanna, aka napemulu ke naampuanni Puang Allataala mengkalao bätä puntinna sule lako sungnga'na. Sapo' indo ia baine to kemuanem, si lu lako ia kaha-kaha lino pikkihanna, aka naua: "Anna mala masannam penabanna muaneku." 35Inde ma'kada susiä' tentomai setonganna kuua anna malakoa' ullambi' kamapiaam. Aka tä' kuaku kela tisäke'koa' lako ma'hupa-hupa pahenta. Anggam kao kupohäe ke gau' maloloia' umpalako anna sihatanna dipogau', anna la umpasatutua' pikkihammu lako Debata. 36Sapo' maka' hapanna deem tau situnangam anna nauai illaam penabanna indo muane: "Tä' sihatam ke tä'i kupobaine indo tunangangku, aka tuttuam matuam anna tä' toi la kubela untähäm liu kamohäeangku," iya aha pissammi napobaine, aka tä' tihekem umpogau' dosa. 37Sapo' maka' deem mesa muane nakattu sola unä' penabanna naua: "Tä' ohi la kupobaine indo tunangangku," anna tä' toi deem tau umpassai sapo' ma'kale ia duka' muuai, setonganna mapia ke tä'i kebaine. 38Dadi, mapia ke deenni tau umpobaine tunanganna, sapo' mapia puha ke deenni tau tä' umpobaine tunanganna. 39Mesa baine ke tubopi muanena mannassa anna tisäke'i. Sapo' maka' matem muanena, iya malam kemuane pole assala'na to matappa' indo la napomuane. 40Sapo' situhu' kao pikkihangku, la kehongko' puha ia ke tä'um kemuane pole. Moi anna kuua inde tula'ku situhu' pikkiham kaleku, sapo' setonganna naua inabangku kupengkadaam sola kakuasaanna Penaba Masehona Puang Allataala.
Copyright
Learn More

robotstxt: allowed

filter: keep


text:
1Tappana puha umpatudu indo sapulo dua suhona Puang Yesus, iya le'ba'um ullelei mobotto-bottoam illaam lembäna Galilea ma'pa'guhu anna umpa'pakahebaam Kaheba Katilallasam. 2Wattu eta too mahassam ditahungkum Yohanes to si mantedo'. Tappana naissanni naua si umpogau' tanda memängä-mängä Kristus, iya umpakahi'dim sanaka-naka passikolanna anna nasuai naua: "Laokoa' kutanai muua: 'Ikongka indo To nalanti' Puang Allataala masäem diampai? Iya la tau senga' daka too?' " 4Sulei lako umpellambi'i Puang Yesus, iya nakutanaim lambi' natimba'im naua: "Pa'pasulengkoa' anna untulasanni umba susi puhaa' uhhingngi anna muita. 5Susinna to buta mala paita, to mate kalena mala mellao, to dolengam masapu dolenganna, to binga mala pahingngi, to mate tubo sule, anna Kaheba Katilallasam dipa'pakahebaam lako to handam matuna. 6Kehongko' anna maupa' to tä' bata-bata lako kaleku." 7Tappana le'ba'i passikolanna Yohanes, iya umpa'tula'im tau buda Puang Yesus diona Yohanes naua: "Aka untungkaa' lako pohiallasam umpellambi'i Yohanes? Laokoa' umpetua' to ma'tille tipae'? 8Iya aka haka' too untungka lako? Lao hakoka' too umpetua' to ma'poheba mapi'dä'? Sapo' situhu' Kao pikkihangku dio hi tia banuanna tomahaja indo to ma'poheba mapi'dä'. 9Dadi aka hia' untungka lako? Lao hakoka' too umpetua' nabi? Maka' iaa' untungka, tappa' ia pole'. Aka kutulasangkoa' temo kuua setonganna indo Yohanes mentondom puha ia anna la nabi senga'. 10Aka Yohanes-um too indo nauaam illaam Battakada Debata: 'Indem ia pesuaku kupake'de' la umpendioloangangko, aka iam too to la umpatokaangko lalam la muola.' 11Setongam-tonganna, pempom dio mai ingganna hupatau illaam inde lino, tä' deem la untondom Yohanes to si mantedo'. Sapo' mentondom puha ia ingganna to mentamam kapahentaanna Puang Allataala moi anna matunai. 12Mengkalao napahandu'na Yohanes to si mantedo' umpa'pakahebaam Kaheba Katilallasam sule lako temo, deem liu to kadake gau' umpobali kapahentaanna Puang Allataala anna si napeä liu lalanna la napentandolängänni. 13Mengkalao suha' Pepaondonganna Musa anna tula'na ingganna nabi sule lako Yohanes sangngim ma'tula' diona inde dadi temo. 14Anna maka' untahima inde tula', iya Yohanes-um too indo diuaam Elia to inna dipayolo lambam kasuleanna. 15Lako ingganna ma'hupatau pahallu la umpatanam talinganna umpalempe sulim patomalinna anna napaillaam penabai inde tula'ku! 16Akam la dipasihhapangam inde hupatau lapi' temo? Sihhapam liu indo änä'-änä' si ma'ko'bom-ko'bom lako pasa' anna metambai muuaam solana: 17'Kiponiammokoa' sulim sapo' moka hakoa' iko sumajo. Umpenaniammakam kelom bahata, sapo' moka hakoa' iko sumahho.' 18Aka sule Yohanes si bassa' puasa anna tä' toi muihu' anggur. Sapo' si nasangai hi tau: 'To napentamai setam!' 19Pissananna suleä' to disangai Änä' Mentolino, iya si mangngandeä' Kao anna mangngihu' illaam pa'hame-hameam. Sapo' si nasangai bäbä hä': 'To si mangngande sasa anna to si umpamäbo' kalena, sangkalamma'na tuam passima anna to madosa senga'.' Moinna anna susi, sapo' tä' mala tala ma'tandaam kamanähänganna anna kakeakasanna Puang Allataala la lemba' illaam pa'palakoanna." 20Puhai ia too, iya napahandu'um Puang Yesus ussosso issinna kota to handam pembuda naongei umpadadi tanda memängä-mängä aka mokai untihokongam dosana, naua: 21"La tilakakoa' iko ingganna issinna kota Korazim anna kota Betsaida aka mokakoa' muondo' gau' kadakemu. Aka indo tanda memängä-mängä kupadadi illaam alla'-alla'mua', kela kupadadi diom kota Tirus anna Sidon, la masäem untihokonganna gau' kadakena hupatau dio, lambi' ma'poheba bahata anna umpaponnoi täiabu ulunna aka ussosso gau'na. 22Dadi kuuaangkoa' tentomai: maka' too ke lambi'um indo allo la naongei Puang Allataala umpopa'tadongkongam hupatau, la mahingngam leko' ia tahungkunna issinna kota Tirus sola Sidon anna la tahungkummua'. 23Anna ikoa'-iko to Kapernaum, ussanga hia' iko umbai' la dipatiäkä' längängkoa' suhuga? Sapo' setonganna la ditibe tama hakoa' iko lembä bolom. Aka indo tanda memängä-mängä kupadadi illaam alla'-alla'mua', kela kupadadi diom indo kota Sodom yolona, iya tä' la natallanni Puang Allataala kota ia too. 24Dadi kuuaangkoa' duka' tentomai: maka' lambi'um indo allo la naongei Puang Allataala umpopa'tadongkongam hupatau, la mahingngam leko' ia tahungkunna issinna kota Sodom anna la tahungkummua'." 25Wattu eta too ma'sambajam Puang Yesus naua: "O Ambe', Puäna langi' anna lino! Ma'kuhhu' sumanga'ä' matim olomu, aka indo kada ditambimmu tä' umpapähänni lako to naangga' manähä anna keaka' hupatau, sapo' umpapähänni leko' ia lako to naangga' matuna hupatau. 26O Ambe' abana inna ia pa'elo'mu." 27Puhai ma'sambajam, iya nauam: "Ingganna-ingganna sia puha asammi napadokkoannä' lisu pala'ku Ambeku. Tä' deem moi podo la mesa hupatau la muissam manappa Änä'na Puang Allataala sulibanna Ambe', anna tä' toi deem moi podo la mesa hupatau la muissam manappa Ambe' sulibanna Änä'na, anna to napoelo' Änä'na, anggam ia la muissam manappa Ambeku. 28Maikoa' inggannakoa' to malupu' anna to umpendudum kabiasaam mabanda' illaam peadasam anna kupopellubekoa'. 29Babai inde ajoka kupapassanniangkoa' ammu pe'guhua' lako kaleku. Aka Kao-kao malunä' penabaä' anna mahempo penaba. Aka maka' umpateenna', iya la tialaa' inabammu umba susi mesa to ussi'dim kamalubeam. 30Aka indo ajoka la kupapassanniangkoa' mahingngam, anna indo dudungam la kupadudunniangkoa' tä' mabanda'."
Copyright
Learn More


text:
1Umbai' la etam too duka' anna napahandu'i tomahaja Herodes ungkahha'i sanaka-naka to matappa'. 2Susinna umpesuaammi Yakobus kakanna Yohanes naäläiam ulunna, pa'dam napake. 3Tappana naissam tomahaja Herodes naua napohäe to Yahudi indo gau'na, iya napatahhu' lium lambi' umpesuaam pole oom duka' Petrus disakka. Wattu eta too allo kasalle Hoti Tä' Diboloi Bibi' Hoti. 4Tappana disakka Petrus, iya napesuaammi ditahungkum. Anna dibehoi lako appa' laoanna sohodadu la sibala'-bala' unjagai, sallaoam oi appa' oom sohodadu. Pattujunna la dihotto' dio olona tau buda ke lessu'i allo Kalappasam. 5Dadi ditähämmi Petrus illaam tahungkum. Sapo' tontä liu ingganna to matappa' umpa'sambajanganni längäm Puang Allataala. 6Indo bengi naolaammi la nababa Herodes ke masiäi lako olona tau buda, iya mamma'um Petrus napaitängä dua sohodadu, anna dihante bassii dua limanna; senga'pi to manjaga dio olona ba'ba tahungkum. 7Pissananna ke'de' dam mesa malaika'na Debata dio ampe'na Petrus anna pangkähhä illaam tahungkum. Ussappa sa'dena Petrus indo malaika' natundam napasindum naua: "Pasihha'i bangom!" Iya lappa' siaham indo hante bassi dio limanna Petrus. 8Iya ma'kadam indo malaika' naua: "Pa'beke'ko ammu pa'sapatu." Iya tappa napogau' siaham duka'. Mane ma'kada polei naua: "Pa'jubako anna untuhu'ä'." 9Tappa untuhu' siaham indo malaika' messubum sapo' tä'pi naissam naua dadi si'da-sia indo napogausam malaika' aka nasangapi mangngimpi. 10Iya ullebanni ongeanna to manjaga uhuna anna kaduanna, ullambi'um ba'ba ditutu'i bassi lu tamanna kota. Tappa titungka' kalena indo ba'ba lambi' mala messubum illaam mai tahungkum. Ullambi'i mesa lalam nahuttu', iya pa'de bäbäm ia indo malaika' naita. 11Tappana kilala pole' Petrus ia nauam: "Mane kuissam di pole' temo kuua Debata ussua malaika'na nalappasannä' dio mai pala' limanna Herodes anna ingganna pattujunna to Yahudi." 12Tappana naissam si'da-sia kadadiam ia too, iya tahhu'um lako banuanna Maria indona Yohanes si diuaam Markus. Buda tau ma'hempum anna ma'sambajam illaam indo banua. 13Mahassanni unde'de' ba'ba bala, iya sule ham mesa sabua' baine isanga Rode la umpengngissannii menna sule unde'de' ba'ba. 14Naissanna naua Petrus sule aka nahingngi kamahanna, iya tä' bäbäm untungka'i ba'ba aka tilalla' sugali'. Lambi' lumumpa' tama umpa'tulasam solana naua: "Sulem Petrus dio ba'ba bala." 15Iya silelem naua: "Tatta'ko!" Sapo' tontä liu naua: "Abana sule si'da-sia Petrus." Sapo' nauai mandi: "Umbai' malaika'na hi tia." 16Mahassam liupi unde'de' ba'ba Petrus, iya suleim buda solana untungka'i. Tappana muita Petrus iya sangngim mängä-mängä. 17Muäkä' limanna Petrus napopengkamma' mane ma'tula'i naua: "Natetteä' Debata messubum illaam mai tahungkum! Tulasam dam ia Yakobus sola ingganna solasubuntaa' to matappa' inde kaha-kaha puha dadi." Puhai ma'tula', iya messubummi le'ba' lako ongeam senga'. 18Tappana mebengngi', mahambam indo sohodadu to manjaga illaam tahungkum indo bengi lambi' pusa' anna sikakutanai naua: "Aka amo bäbä isanga dadi lako Petrus?" 19Iya ussuam tau tomahaja Herodes umpeä Petrus sapo' tä'um deem nalambi'. Iya indom to manjaga dipahessa si mesa-mesa mane napesuaanni Herodes dibaba lao dipatei. Lessu'i ia too mengkalaom Herodes dio Yudea le'ba' lako Kaisarea anna tohhoi dio. 20Wattu eta too tä' deem pada sakeaha' tomahaja Herodes lako to Tirus anna to Sidon moi kela daa inde dua kota bassim attasa'na Herodes to si uhhannuam tomahaja napangngalai kinande. Nasuhum silele usse'de' Blastus kapalana to mengkähä illaam banuanna tomahaja. Iya iam umbabai mengngolo lako tomahaja umpeä kasiolaam situhu' kattuanna to Sidon anna to Tirus. 21Pissananna lambi'i indo allo puha natandai, iya umpatamam poheba kahajaanna Herodes anna tadongkonni yabo okkosam kahajaam mane ma'tula'i lako indo tau. 22Mahassanni ma'tula' tomahaja, iya sikaolim indo tau naua: "Inde kamahanna debata taia kamahanna hupatau." 23Iya nalambi' siaham pesämbä' Debata Herodes umpolalam malaika'na Debata aka tä' umpa'kasallei Puang Allataala nasuhum kalindohoam lambi' mate. 24Anna tuttuam tiballa' kalua' Battakadanna Puang Allataala lambi' tuttuam buda kehängäm to matappa'. 25Puhai napadokkoam lisu pala'na pebaba ada' indo kapahalluanna to matappa' dio Yerusalem, iya ma'pasulem Barnabas sola Saulus umpasola Yohanes battu diua Markus.
Copyright
Learn More


text:
1"Ia asanna inde kutulasangkoa' anna mala tä'koa' soho' boko' ke nalambi'ungkoa'. 2Aka la dipassubungkoa' too illaam mai pa'sambajanganna to Yahudi aka untuhu'iä'. Tä' anggam ia too, sapo' la sule wattunna la deem tau umpateikoa' aka nasangam ia duka' umpalakom pengkähänganna Puang Allataala. 3Kaha-kaha ia too la napogausangkoa' aka tä'pi muissam Ambeku anna tä' tooä' naissam. 4Kutulasangkoa' temo anna mala dadii too ungkilalaianna' muua: 'Inna puha siangkam napaissanni loppo'.' " "Kaha-kaha ia too tä'koa' kupaissanni loppo' inde dio mai aka sola-solapakia'. 5Sapo' temo la le'ba'mä' umpellambi'i To ussuaä', anna tä'ungkoa' deem moi podo la mesa umpekutanaanni indo la kuongei le'ba'. 6Anna inde tula'ku napomanabo inabammua'. 7Sapo' setongam-tonganna kutulasangkoa' la umpomapia puhaa' ia ke le'ba'ä'. Aka maka' tä'ä' le'ba', iya tä' duka' la sule indo To la umpamoloikoa'. Sapo' maka' le'ba'ä' la kusua sule napellambi'ikoa'. 8Maka' too sulem, la umpakilalam hupatau diona dosana, kamaloloam, anna pa'tahungkunganna Puang Allataala. 9La napomakaleso naua madosa aka tä' nakatappa'iä'. 10Anna la napomakaleso naua maloloä' aka la yabomä' sola Ambeku anna tä'mä' la muita pole. 11Anna la napomakaleso naua hupatau ia la ullambi' pa'tahungkunganna Puang Allataala aka indo tomahajanna setam to ungkuasai lino ditahungkummi ia. 12Budapi la pahallu kutulasangkoa', sapo' temo tä'pia' la umbela untahima. 13Sapo' maka' too sulem indo Penaba Maseho to la umpa'paissangam kamaloloam, iya la natettekoa' lako ingganna kamaloloam buttu di Puang Allataala. Indo tula'na tä' la buttu di kalena, sapo' la indo nahingnginna lako Ambeku natulasangkoa'. Anna la napaissanni loppo'koa' kaha-kaha mane la sulena. 14Anna la napomatandeä', aka la napaissannikoa' ingganna indo puha kubeem. 15Ingganna indo naampuanna Ambeku, iam too duka' kuampuam. Iam too anna kuuaam: la napaissannikoa' Penaba Maseho ingganna indo puha kubeem." 16Mane naua polei: "Tä'um la masäe anna tä'mä' muita pole. Sapo' tä' siam la masäe anna muitamä' sule." 17Iya sikutana-tana pole oom passikolanna naua: "Aka hia kalembasanna indo tula'na lako kitaa' naua: 'Tä'um la masäe anna tä'mä' muita pole. Sapo' tä' siam la masäe anna muitamä' sule;' anna indo naua: 'La le'ba'ä' umpellambi'i Ambeku?' 18Aka hia umbai' kalembasanna indo naua: 'Tä'um la masäe?' Tä' taissanna' aka amo nauaam!" 19Naissam Puang Yesus naua maelo'i la mekutana nasuhum ma'kada naua: "Ingngena' kuua 'Tä'um la masäe anna tä'mä' muita pole. Sapo' tä' siam la masäe anna muitamä' sule.' Iangka ussitimba'-timba'ia'? 20Setongam-tonganna la sumahhokoa' anna umbatim sapo' la tilalla' ia to tamatappa'. La manabo inabammua' sapo' indo kamanaboam inabammu la napembala' katilallasam. 21Sihhapam mesa baine mahassam mangnguhiba', tä' deem pada samapi'di'. Sapo' tappana subum änä'na, iya tä'um nakilalai indo kamapi'disanna aka tilalla'um anu' tamam lino änä'na. 22Susingkoa' too duka' temo sangngim manaboa' inabammu. Sapo' maka' sitammu polengkia', la tappa tialaa' inabammu anna tä' deem tau la mala umpa'dei katilallasammu. 23Allo eta too tä'ungkoa' deem la ungkutanai poleä'. Setongam-tonganna, iai too umpelaua' lako Ambeku umpolalam sangangku, iam too la nabeengkoa'. 24Sapo' meangga temo tä'pokoa' deem umpelau aka-aka umpolalam sangangku. La si umpelaua' anna mala untahima, nasuhum sundum katilallasammua'." 25"Ingganna inde tula'ku kualaangkoa' pehapangam. La deem wattunna tä'ungkoa' la kualaam pehapangam, sapo' la kubatotäiammokoa' diona Ambeku. 26Wattu eta too la melaukoa' längäm Ambeku umpolalam sangangku. Tä' kuua la manggi' Kao umpelauangkoa' lako Ambeku, 27aka sangngim nakamaseikoa' Ambeku aka ungkamaseiä' duka' anna ungkatappa'ia' indo kuua: 'Sule yaboä' Kao mai Puang Allataala.' 28Abana buttu yaboä' mai Ambeku sule mentama inde lino. Anna temo la kupelleim inde lino ma'pasule längäm Ambeku." 29Nasuhum ma'kada passikolanna naua: "Temo umbatotäim pole' untula', taiam pehapangam. 30Iya temo kiissammi pole' kiua Iko to muissam asam ingganna-ingganna sia. Tä'um tau pahallu mekutana liu matim. Iam too anna kikatappa'im kiua: Iko to buttu yaboko mai Puang Allataala." 31Natimba' Puang Yesus naua: "Matappa' si'dangkoka' temo? 32Sapo' la sule wattunna, anna abana wattunnam, la dipatisehangkoa' ma'pasule lako banuammu si mesa-mesa umpelleiä' mesa-mesangku. Sapo' tä' siamä' mesa-mesa aka napasolaiä' Ambeku. 33Ia asanna inde kutula' anna malakoa' masannam aka deemmi kasilombungantaa'. Illaam inde lino abana inna la masussakoa', sapo' pomatohoia' penabammu aka kutaloim ingganna kakadakeam illaam inde lino!"
Copyright
Learn More


text:
Allahu Akbar
Senin, 15 Maret 2010
Allahu Akbar
Kaum muslimin dan muslimat sidang jamaah Idul Fitri yang berbahagia, tau toaku saribattang julu agamaku tuni karangnuangan ri karaeng ALLAH SWT.-
Sikamma pammujia ri ALLAH taala ngasegi, karaenna sikontu alanga silollong bonena, karaeng taenaya sampa’juluna, tasanrupa mahallo’na, karaeng tallasa tamate lolo mapulanaya, karaeng allanggere tanabali tongolo, accini tanabali buta, appau karaeng kuasa rita’se’re – se’reya ammpa’jari sikamma nakaerokia ampa’taenai sikamma anu lebaka napa’nia. Ikatte maarenga rupa tau tena erotta, tena kulle massangagali nakaerokampi ALLAH Taala. Iaji karaeng parallu ni somba, ia tonji karaeng wajib ni pa’pala’ tulung maraenganna taena hakna ni somba, tena siratang ni’pala
IYYAKANA BUDHU WAIYYAKANASTAIM
Salawa pabbarisallang majannang laloi makajappuli rinabitta Muhammad, nabbi manggaina ALLAH Taalah, rupa tau pilang nipattampa’na. Ni utusuki ri tompo’na linoa anggerang katojengang, appadongko kala’birang, ampanggajarrangikasalamakkanga, ampakacinikangi panggadakkang labirika, ahklak masunggu.
INNAMA BISTHU LIUTAMMIMA MAHARI MAAKHLAK
“Tena nani utusuki ri tompo’na linoa, massanggali appakabaji ampea, ri sikamma rupa tauna ilalang rangka’na alanga”.
Ri allo malabbairika anne kubuntulu malabbirika naku pakainga batang kalengku umba naki massing anjarreki tappaka angsekeki imanga, ampareppeseki batang kalengta ri ALLAH Taalah.
YAAYYUAHALLASINA AMANU TAKULLAHA HAKKA TUKATHI WALA TAMUTUNNA LILLAH WANTUN MUSLIMUN.
“E…sikamma tau matappaka tampa laloko risitojeng-tojengnna tappa, riolonga tanapa naki moterang”.
Anne kamma nia ngasengmaki battu ritampaka, appadallekangi atinta, siagang batang kalemta, ci’nongna je’ne sambayangta, lannying massing pikiranta kontu langyinna anne anging baribbasaka’ tanaleo susa tana bangkoro salasa. Ikatte ngasengmi anne antama ri golonganna tau salamaka.
YAAYYATUL HANNAFSULMUTMAINNATI IRJII ILARABBIKA RADIATI MARDIATU FADAHULIL FIIBADIHI WADAHULUL JANNA.
E..Sikamma nyawa masannanga, ammotere ngasengmako mange ri karaeng nu sombaya anggerangi ati matangkasa’nu nanu antama ri golonganna tau ni karangnuanga ri ALLAH Taalah.
Anne alloa risikontu bonena linowa ri appaka sulapa, ammaca ngaseng takabbere mappakalompo ri ALLAH Taala, ammaca tahmid mammuji rikaraengna, ammaca tasbih siagang tahlil appallannying mange ri Allahu Taala. sangkamma mami pammerenna bania ri ru’munna sangkontu mami gunturu manggalungua, appabenrong binabba, ampamebbereki lapisi’na buttaya, ampagessongi langi tujua longjo’na, manna anginga tammiri leko kayua tammungkiri, rammangnga ta’lao todong, monconga iranya ammenteng akkajangpuli sannang pippiri appalangngeri takabbere. Iami anne takabbere nabossarrang lila, nalassukang sa’ra ri bawa, nasoso rammang lantang, andakkai moncong tinggi, annurusu ati taccakko ampantamai pa’mai takkacinikang, anggodai kasia takka laherang. Kamma tongi pakkasiatta battu ilalang ri niulunna abba lompoa assolong massaring mamo battu ri ulunna binangaya tamakkulle nitahang, tamakkulle niampa-amppa, annukungngi assulu tena tahang-tahanga ero angkanangi kana pappakalompo ri Allahu Taala.
ALLAHUAKBAR, ALLAHUAKBAR, ALLAHUAKBAR
Malompoi Allah Taalah.
Sabbu’mi ammotere naki pi langgeri pari pa’mai pole naki pidangdang, na nampa ki kasu’mang massing ri kalengta, antekamma galluru’na sa’ra bombang eranganna anne kalimat takabbereka masarro angimbolong battuang tani kana-kana, inaipi ati kutang tala sumere je’ne mata tala ammatti, pa’mai kereapi tana pakairi-iri, kasia ante kammayapi tana pakabeleng-beleng, allanggere takabbere battu tona sipattang tompamappalakkana silalonnaya.
Riwattu kammayami anne nabiasa tamakulle sikali-kalimo se’retau antahangi pammattina je’ne matanna nalanri jaina nuruntu nanawa-nawa.
Ki u’rangi anakta iareka bura’nenta niaka ansommbalangi tallasa’na ri bori maenga iareka niaka attangga dolangang ni iri anging ni pagamappasa ri bombang, ni gulung ri galluru’na je’ne taenaya sandakkanna, tana asseng pa’rasangang napasekaia, ri butta apai sallang latasengke, dinging-dinging pa’maina, abbengkoro nakku, kuring-kuring cinna assicini bija pammankanna manna nasialloja punna tena kullena tallunggallo.
ripassimbangenna tau niyaka ammantang ipantarang bori na u’rangi ammotere pa’rasangang passolongang cera’na, gassing tapakkoro mami annawa-nawai serenna, nakku risaribttanna labbipa ri ruaya anrong tamangnganakkanna, nakanamamo rinyawana.
“Ti’ring kamma anne mae ripa’rasangang masunggua naniya tonja pa’rasangang kamaseku, nakku’ma anne rikampongku, kuring-kuring ri ballakku apa gaukku kanasimbang dolangang”.
ALLAHUAKBAR, ALLAHUAKBAR, ALLAHUAKBAR
Na risesena tu’lampaya ri pa’rasangang nampa na onjo tuka beru nadakkai, coccorang nampa napurusu, attontong tongtonganna, abbarasa taparallakkenna, ammempo kalanna-lannassang nati’risi kanukungna, tana sa’ring tu’guru je’ne matanna nimboi sassa lalang panggeranginna singai sikajallai, tani lawa malla, tani ala siri, tani sikko panggali, tani paganggang tambara napakamma cinna nafsu na pattema-temai.
Ninawa-nawai nani u’rangi tau matenna niyakamo ambokoiki, dinging-dinging pa’maina tau beru ammoterang pakkalabineanna, pace sannami li’wa ana beru nipilaria riangrong tu mangnganakangna, nasaba nikaerokanna arrappungang assicin-cini sita’gala lima sijamataengi, sipala pammoppori, simapaakkang risikamma katalassang lebba laloa, singai sikamaseang ri passimbangenta.
Ammotere ngasengi sikamma panggura’ngi lebba laloa battu tabbayang ribiring mataya taena tahang-tahanganna, nakku sisammbe dinging-dinging pa’mai, maku-maku silebasa taja lacinna nipammopporong.
anjaya rikuburu’na mua-muanna rupanna bialona sa’ranna tuli nia tabbialo, kamma tunia inja natulingkamo rianja.
ALLAHUAKBAR, ALLAHUAKBAR, ALLAHUAKBAR
Na ri sesena tau kukanga / kasi asia maraeng tongi pakkasia’na lannasaki massing annawa-nawai sarenna, simpuing massing anggerang tasikedde-kedde’na pa’risi battu karemae, simpung battu nampa nati’ring nia manjina mappilanasai,nati’ring pa’lappassang nabattu todong appasitinriang rumesa.
kanakaluppai kalenna kukang nanacini sedeng anak-anak sang umuru’na nirurungan riruayatau toana, massing napake pakeang beruna saluara beruna A rannu rannu silellarang paranna anak-anak. Na ia pung kukang ammangtang bawangji riballa’na attowa ri tongtomanganna, anciniki parangnna anak-anak nasaba baju napakea jaimi kekke’na ammulasara bate tampengnna, na tamping irawa sinreki iratea. Nakkuta’nangmo pung kukang ri amma’na, E..ammakku erokku todong kodong amma ammake baju beru sangkamma pakeanna parangku anak-anak, kaki cini’mi antu amma pakeang ku pakea tenamo baji’na, tenamo pammangeanna.nappualimo pun gamma na tanggala ulunna napurusu u’na anakna nana kana E..anakku sannaji parisikku annawa-nawako, rera sannaji nyawaku ero tonja anak ampasalingiko baju beru lommoji erokku na taena kulleku nanikanrea bawang sinampe anak taniaseng inaimi kapang langgantariki. Kattayang mamaki anne pambageang jakkka fittara, na amilika na alleangangi nappakiokang pagandeng alang kanaya na pa’bageang-bageang ri pakkere miskinga. Nakkua’nang mo pole pung kukang, E… ammakku tenaka kullenna kipanginrangganga kamma todong anjo tauna mange. Nappualimo podeng pun gamma. E… anakku kaddeji ingrang alangkana inrang kainrang sisabbu, nibayara sampulu sabbu, inrang 100 sabbu, ni bayara 500 sabbu, apa todong katte anak nani pabbayarrang, kagassingka te’ne silalonaya ni kelllai, nasusa pa’risi ma nannungang nikalimbu. Apaji na ni bokoimo pung ammma ri anakna, ammempo ri paladangna, ampikkiri kalengna, annawa-nawai sarengna ammatti je’ne matanna,napurusu barambangna, nana kanamo ri nyawana.
“Punna kucini tauna nirurungang ri amma’na, gassing mama angkerei je’ne matangku, punna kucini buttaya dinging-dinging pa’maikku, irawami anjo manggeku ammulu wara”
E… Karaeng nia ngasengmi anne atannu mabannang kebo ri kau, addundu pangkulu attayang panggamaseang siagang pammoporo’nu, sungkeang ngasengmi atannu karaeng timunganna mabajika empoanna mate’nea. Anne kamma nia ngasengmaki hadere ri tampa malangnyingga anne ampa’sukkuki bilangganna puasata sibulang sallona.
WALITUKMILLUL IDDDATHA WLITUKABBIRULLAHA ALAMAHADAKUM WALAALLAKUM TASSKURUN
“Apaji nanu pakkalepu bulang rumallanga, nanu passuku bilanganna, siagang apaji naki pakajai takabberetta appakalommpo ri Allah Taalah ri sikamma pa’pijo’jona ri katte, dasi na dasi niajja ri bilangna tau sukkuruna”.
Anne aloa niharanggammaki appuasa, ni parengtammaki A’rannu-rannu. Rannuki angrayakangi allo katarompokkanta. Ia tommi anne alloa, allo si bokointa bulang malabbirika bulang pa’loloso dosaya sibulangki sallona si leporang bulang rumallang angkaukang pakkusiang antahangi sikamma cinna nafasuta, ki tahangi akkaddo mangginunga siagang berhubungan dengan suami isteri appakaramulai ammumba pajjaraka sanggenna su’ruki ilau mata alloa nalanri Allah Taalah, antu puasa lebbaka ki gaukang Allah Taala, ampataangi naiyya tompa sallang lambalasaki.
“Nai-nai tau angaukangi puasaya na lanri iman siagang malla si Allah Taalah, ni pammopporangi antu ri Allah Taala sikamma dosa-dosana”.
MANSAMA RAMADHANA IMANAN WAIKTISABHA GAFIRLAHU MATAKADDAMA MINSAMBHI
Katorompokang lompomaki ikatte tau lebbaka anggaukang puasa si bulang sallona, iami anne allowa pa’rannu-rannuanta, ta’murikam anne muri-muri kaupakkang ammakkalamaki anne kakkala kemerdekaan, kientengan mianne sambayang idul fitriya dengan khusyu dan gembira, insya Allah nabbaalasaki Allah taala pabbalasa ma’llappi-lappi. Na saba jaitongi tau anggaukang puasa ingka tena nanggappa pahala ri puasana, ni passabakki nalanri na pa siballa iji puasana siagang sifat cekkong, sifiat siri ati, sifat tajassus, ancarita ri bokoi paranna tau, nana kana tommo appuasai kalengnna… anne tau kammaya nakana nabbita:
“Alasiapa jaina tau appuasa ingkar epereki pahalana massangali cipuru na turere bawang”.
“Limai passala akkulle allo’lasoki pahala puasata iami antu abballe-balle, ancaritai ka kodiangna paranna tau, appitina sumpah palsu, dan memandang dengan pandangan yang penuh dengan sahwat”.
Lanri kammanami anjo nana bulang rumallanga ajjari tau tappa ampakabellai sipa jekkonga, sipa iri atia, sipa sibakuka, nani pupuk sipa sabbaraka, nani patimbo sipa sarroa assare-sare, nani coppongi sipa jujuruka. katenaja nataena kanreta naki takkaddo, katena tonja nataena je’neta naki tanggining ingka na lanri parenta kibokoi tonji. kialle rapangi tau pakere miskinga, kaikatte bawang sipolong allojaki takkaddo, tanggnginung na battala ni kasia, labbipa tau kasi-asia kasarroi siallo bujur tak kaddo antekammami battala’na kasia’na. Lanri kammanamianjo nani paturungi bulang rumallanga nani parentangki appuasa barang attimboji sifa sarroa sikamaseang ri paranta tau, ikatte tau nisarea kalbbiang ri Allah taalah ambantui tau takkulea, kagassingka ikatte sannang nyawata riballatta akka’do kaddokang baji, na risa’ri ballatta anggarru parrisi napa kamma kacipurrang.
Kaum muslimin dan muslimat jamaa Idil Fitri rahimakumullah.
Ri allo ri bokona sallang Allah Taala sannaki naapakalabbiritta Allah Taala kamma kananna nabbita ilalang ri haddese’na:
Nipasadiangi se’re timungang ilalang ri surunga ni arenga rayyan, tena nantama ri anjo timungganna massanggali tau anggaukanga puasa, na punna antama ngasengmo tau appoasaya ilalanna ni tongko’mi timunganna rayya.
ALLAHUAKBAR, ALLAHUAKBAR, ALLAHUAKBAR
Iaji ikatte tau tenaya anggaukang puasa, epereka gau sambayangta, na taena passabakkang naki bokoi, sassa lalang lompomaki antu, kamanna eroki appuasa si taung si latu-latu ipantarang bulang rumallang tana tarimai antu Allah Taalah, kaupakkampaki sedeng nani rapiakang gau tamnpolea, kaddeji kapang kiasseng ke’nang apai takkibolong ilalang ribulang ruallanga, a’minasaki antu tunggala bulang ajjari ngasengngi bulang rumallang.
LAUTA’LAMU UMMATI MAFI RAMADHANA SYAATINIHING KULLAHA RAMADHANA
“Kaddeji kappang naassangji ummatku apai takkimbolong ilalalng ri bulang rumallanga A’minisai antu tunggala bulang ajjari bulang ru mallang”.
Kaum Muslimin dan Muslimat yang berbahagia
Niangaseng maki anne ri tampaka, massing kipake pakeang beruta, lipa sabbe cura labbatta, songko kalabiranta, talkko ga’gata, sagge bau massing rasanta natinriang minyak-minyak taniaseng maki nibatei inaimi sukku puasana, kerea tommi ganna tarawena, jai zikkiri’na kagassingka attuntaji ammuntulu bulang naki appuasa, labbina appuande mamamki, kagassingka anne alloa ajjari sambayang bungasatta, empo uru-uruta rimasigika, battupi seng Idul Adha labattua, naki assambayang naki angnjo kale masigi. Ka gassingkja saribattang julu agamata sibuki anggarrusuki baca Qur’anna, na ikatte sibuk alleoki domita accaarammeng dobolo lima appatunrung dobolo annang se’re kosong tallu kosong, ka gassingka tauna sibuk ajjikkiri ri kale masigika na ikatte tena todong naki sewa timborowara amminting ceregenta, ammempo ri kale ballatta sidallekang bi’bikanna assiampi inungan sarru’ta, kajaimi kacinikang kapanrakkang na passabbaki anne kabiasang kammaya manggea amparaki anaka, anaka sikapallakki manggea passabakkanna pammolikinna setanga, penggerokinna cinna nafsu. kanaka Allah Taala Ilalang Qu’ang malayingna :
INNAMAL HAMRU WALMAISHIRU WAL’ANSHABHU WAL’AJLAMHU RIJIHZHUN MIN’AMALI ZHAETHAN
“Sitojeng-tojengna antu inung-inungan sarruka annontonga sifat, abbotoro, panggaukang tannaba, kabiasannai setanga nannu bokoi laloi”.
ALLAHUAKBAR, ALLAHUAKBAR, ALLAHUAKBAR, WALILLAH ILHAM
Malompoi Allah Taala, karaeng taena sampa’juluna.
Ilalang ri bulang rumallanga anne nani parenting tongki appasulu zakka pittara, zakka pannangkasi barang-barang battu ri hakna pakkere miskinga, barang-barang niaka ki boli-boli na kirekeng-rekeng jaina niakki hakna pakkere misikinga ilalangna
“Sitojeng-tojengna ilalang ri barang-barang nuballakia kenning niaki antu hakna pakkere misikinga”.
Appasuluka zakka pittara niaki napangtengki Allah Taala Kamma kanangna Allah Taala
“Alle laloi zakka pittara’na sesena kenaning nia pakkullena sollana masing tangkasa ribatang kalengna”.
Zakka lebbaka ki pasulu ajjari bageannami antu tau kasi-asia barang nia tonji nakasia te’nena nikanaya lino, inaimo kapang lambuntui pakkere misikinga punna teami ikatte tau nisarea kalabbiang ri Allah Taala
“INMALLZADAKATI LILLFUKARRAI WALMASAKIR WALAMILINA ALAIHA WALTAUFATI KULUBIHEN WAFILLRIKABE WALAHIRINA WAFIRASULILLAHI WABUNISYABILA FARIDATAN MINALLAHI WALAHU ALIMULL HAKIM”
“Sitojeng-tojengna antu zakka pittara bageannai pakkere misikinga, bageanna tongi amiliki siagang tau bungasaka antama Isilam bageanna tongi tau anginrangnga ri oloanna agamaya siagang niaka ilalang bundu appatojenggi Allah Taala, anne parenta battui ri Allah Taala naiya karaeng sarro adeli na manggasseng”.
Singarami ri passimbanganta angkanaya uru-urua anggappa pa bageang zakka pittara iamiantu misikinga teami amilika ni pakariolo ka mole-molei ni langgere tupupi sibagei amilka na nampa ni u’rangi pakkere miskinga, kukanga.
pakkere misiking, anak kukang kewajiban lompoi ri katte amparautusuki, ampadu’duki, amboyangngi katallassang, angjagai kasalamakkanna, anjagai barang-barangna punna nia, na dosa lompoi ki gappa punna niakki appatolo-toloi pakkere misikinga siagang anaak kukang lappasaka, kipa’risi nyawanna, kialle barang-barangna, angtamakki ri golonganna tau ammballe-ballei agamaya, kamma kanangna Allah Taala ilalang Qur’an malannyingna :
ARAAITALLAZI YUKAZZIBUBIDDINI FAZALIKA’LAZI YADUULYATIM WALA’YAHUDDU ALA TAAMIL MIZKHINA
“Kiasseng kaji tau ammballe-balleia agamaya iamiantu sarroa ampa’risi nyawana anak yatim puatu, siagang tau tenaya assera kanre pakkere misikinga”.
Na ingka punna niakki sarro ansaleori nyawanna pakkere misikinga ki katutui ki ngai anak kukang lappasaka sangkamma kingai kikarimangganna anatta nakana nabbita sipammantangganga ri allo siboko, sanggkamma A’reppese’na karemeng lima tanggana siagang karemeng lima panjokjokna.
haderen wal hadirat jamaah Idul Fitri rahimakumullah
Anne kamma lebba’ maki ampa sakka pittarata, kapunna nampapa naki pasulu ri lebba’na khatteka ammaca khutba passidakka mami antu arengna, tanggakasa’mi antu barang-barangta battu ri hakna pakkere misikinga, tangkasa tommi batang kalengta battu ri sipa sibakuka antu sifa sibakuka sannaki ricallana ri Allah Taala, nani kurisi ri paranta rupa tau
“Tau dermawanga / sarro assare-sare arreppeseki ri Allah Taala, arreppesekki ri parangta tau, nabella ri pepe’na narakaya, natau sibakuka tau tena na sarro A sare-sare arreppesekki ri pepe’na narakaya, bella battu ri Allah Taala, nabella todong ri parangna tau”.
Na lanri zakka pittaraka siagang puasa lebbaka ki gaukang nabellamo jarakta antara tau kalumannyang siagang tau kasi-asi areppese’mo tau lebbaka si kabelleai, assingai tau lebbaka assikurisi massing sunturu’maki singai sikamaseang ri passimbangenta nasi tojeng-tojengna tau labbirika iami antu lompoa tappa’na.
INDHA AKKRAMAKUM INDALLHAI ATKAKUM
Hadirin wal hadirat jamaah Idul Fitri rahimakumullah.
Na ri niattamo anne kamma anggaukangi pa’lappassang pappittarrang rig auk niak selennarang sikamma pakkasiatta, nasabakkimo na tangkasa dosata ri karaeng Allah Taala, apaji na ta’lalo bajikna.
Ilalang anne allo malabbirika, punna tangkasa ri allah Taala, na tangkasa todong ri parangta rupa tau. Anne alloa ni pilemi sipat tannabaya, sifa kodi kero, kodi sammu, sifa sarroa ancaritai ka kodianta parangta tau. Nana kellaki Allah Taala anne alloa sipammopporang dosa leba’lalota ri parangta rupa tau, auleka lebbaki si sala pa’mai sipanggamukang taipa lolo, sipibuanggi rig au takamma, kagassingka passala butta sisingkulu naki sipakkantorang, sidallekang meja, nalanri jangang sikayu, solongang je’ne, besere ana-ana naki sipanaikang ri cappa kayu tinggia, siselanggang riliki taenaya saddakkanna, kumole-molei assigantiroki, siparallakkengaki naki tasipau-pau, ta sale pepe.
ALLAHUAKBAR, ALLAHUAKBAR, ALLAHUAKBAR, WALILLAH ILHAM
Ikatte maarenga anak makkana tau lebba nikimbolong riang-rong mallassukang, nipakolompo ri mangge tumajjariang, tea laloki amma’ring dangku ri tau toa, parallumi kipidandang nata’lalo ia siratanna, liba appala pammopporo risesena ikatte niaka ija angganuang tau toa, angrong kamma tompa mange. kagassingka lebbanggi alangnga kipassiarai, tepumi co’corang ballakakipurusu, palalimaya ki jamataengi nariunaya tau toata kikaluppai.
WAKAFA RABBIKA ILLA TA’BUDU ILLAIYYANU WABIL WALIDAYNI IHHSANNAN
“Lebba naparentaki Allah Taala poro tena naki amaraengannaya ia, naki anggauk bajik lalo ri ruaya tauteanu”.
Ki U’rangi pakkatuo, pammarakai siagang paggatutui panggirimangganna utamana angrong tumallassukanta, kanampapi allili bulang naki sessa kiballassi, pila lompoki ilalang battang pila lompoi tongi kaballassanga napisa’ringi, sanggenna narapi bulang kalassukanta na bilang kalenna empo ri cappa tanru, irawami bangkenna rikalibbong kuburuka sowali. Maeki sedeng riwattunta nalassukang ruwanami kalase’renna, naantalai emangka nasalama, emmangka najammeng lingka rianja, naiyyapa nabilang kalenna salama punna lassukki assulu tamangapa-apa allangere sa’ra anggarru, iyatommi anjo wattua natabbakkasa pa’mainna napela silalonna pa’pisa’ringi simpung Susana, nakaluppai ballasa’ niaka natarangga salapang bulang sallona, layaki ba’lalo takkasambeang siagang rannu te’ne pa’mai, nia inji je’ne mataya ribiring matanna natanna sa’ring kalenna ta’muri nabengo rannu sukkuru ri Allah Taalah nipalappasa ri kasusanga, nani paturungi ana jari tau natanasa’ring akkana ilalang atinna :
“kurru sumanga’na anakku nanu sungkeang bongngko, nanu balasaka te’ne.te’ne kubusu napala, te’ne tanaleo la’ba tana bengkoro salasa”.
Naiyya tossing nikanaya mange tuli napare jama-jamang amnoyangi kanre balanja tu ri balla’na, pa’risiki pa’maina punna tena nasirapi bari’basa na karuenna anakna, tanajampangi posoa, tampadulu mangganga, battu bosi kabosiang, bambang kabambangang napassai bukunna attuju, akkareso sanna, sa’sang napa’lampa sa’ra allo nampa motere, tena maraeng ana jari taunna.
Iaji katte maarenga ana sarro takkaluppaki ripakatuo,pammarakai ruwaya tau toata, ba’lalo niakki lompo, terasa bukunta anggappa doe, na ruaya tau toata dodong takkule giok, teai pa’balasa baji kisareangi tau towata iangka sarro kiga’garaki, kiparenta kitiki, bahkan nia ana napatabai pala’lima tau toana, na subbi bangkengi tau toana, dosa sannami liwa’na ana kammaya anne, kaddeji kapang ero’na pala pabbalasa ballasa’na tau toata, je’ne susu ki’ mu’musuka ri ammatta kamanna sikamma anu kiballakia tangannaki ki pa’bayarran, dosaki ri tau toata dosa tena pammopporo’na punna tena na pammopporangki, anggappaji antu sallang singara ingka singara ingka singara kanjoli, acciniji antu sallang salama ingka salama datang.
AMMA YABBALUANNA INDAKKALKABIRA AWRIRRAHHUM PALLATUKALLIMU PAAWLLATANHAR HUMMA WATI LALA HUMA KAULLAN KARIMANG
“Na punna nia’maki lompo, na iya rua sanna’mi dodongna tea laloko longga bawai, kasara pau mange ri ia, ingka bajiki empoanna, alusu pau-paunnu mange ri tua”.
Nana kana Nabbita :
RIDALAHI RIDALWALIDAINI WASUTULAHI WASUTULI WALLIDAINI
Battuanna :
“Antu rellana Allah Taalah niaki ri rellana ri ruaya tau towata, naantu panggalaroinna Allah Taalah niaki ri panggalarroinna tau toata”.
Ri pannongko anne khutabaku eroka appabattu pappasang nalanre pappasang agama, pappasang tau toa, pappasang adat :
Uru-uruna, Tabe kipammopporang mama ikatte tumappa rentanya tea laloki lanre amboyangi kabajikang tau caddia, naki tea lalo pereki pangganreng tau caddia o… Dende antu tau caddia ma’nassa nipakarioloi pappala’na ri Allahu Taala,apamo gau punna napala-palakkangki ri kakodiaanga, nanabua’-buakki ribibere tau jaia, kipare’ laloi tau jaia umma tumminawang nisibali-bali ampamajui pa’rasanganta.
Kituruki laloi tassikali-kali ampena anrong janganga rianakna, akkerei lapung anrong accakko-cakko abboya kanre, napunna anggapai kanre teai ia riolo angkanyamei, mingka nakurrui anakna nanasuro arre’bo-rebo arannu-rannu angkate’neyangi boya-boyana. Napunna nia bahayalammanraki nacakkoi anakna irawangganna ka’nyi’na, nakalenna anrong attannang andallekangi bahayaya. punna ammarentaki turuki laloi ero’na agamaya, teai ero’na pinggawaya. se’re pammarenta takkullei nagaukang ero’na nammenteng rikatojengangnga.
Pappasang Maka Rua :
Ikatte tossing tumappa’rasanganga, tau jaiya, teaki lanre niparenta kakamma tosengi ero’na adaka, punna nia tumapparenta nia tompa tuni parenta, kassingka nia tasse’re-se’re ri tumappa’rasanganga, napakei akkala’na pulando landopunna narapi pambayarang pajak, nani battui ri pasingara mannassang atunra kapereki mani tani patunra angkana tena doe’na napunna nakio mange akkusiang nakaro-karoi nasikko passapu kebo ulunna, naba labbaki leko-leko. akkanda tassikali-kali appualitani kuta’nang angkana danggalaki ulunna. Anne sipa kammaya tena matu-matunna, baji’mi nisorong boko, tena wassele laki gappa bahkan paccallaji riparanta tau, panggurisi ri tumapparentata labbipari Allahu Taala.
Pappasang Maka Tallu :
Ikatte tau loloa bentennaki antu pa’rasanganga, kijagai kalenta, kapunna panramo nikanayabaine, ma’nassa puara parami pa’rasanganga,napunna jarred tappa’na ma’nassa sannang salewangangi antu pa’rasanganga, teaki ma’ring nataba kana, nakana intang kalenna, caulu tenang nipake ti’ring nisungke najaimo ke’ke’na. Anne jammanga nikana jammang kamajuang tenamo tamaju kamanna kapanrakang majungaseng. Naiyya baine accukkuru tinggi nassaluara bodo, naiyya bajunna alabbi natagannaka, anu siratanga nicakko nipassollerang, anu siratanga nitongko nipakacinikang, nalanri nipinawangi ero’na jammanga, ero’ tommi nikana tau moderen ingka tau abbokoji ri agamaya. Runtungmi bulu saraung, sosara bawa karaeng tuna lele bija pammanakanta, kamaemi kiboli siritta punna assalerangki, riparanta tau. Lanri kammanami anjo kipinawangi ero’na agamaya, kibelo-beloi kalenta ri akhlaku karimah, kipentengi sirika kijagai adaka naikatte parangku tau rungka, kalliki antu ri bai’-bainea, kijaga laloi siri’na, naki katutui batang kalenta, siagang panggaukanta, iapi naki aggappa tau baji punna baji tonggi batangkalenta, punna bura’ne nasomberang kalenna, baine kammatodong sallang lanagappa. Kirapangkai kalenta sa’ri punna sangging baine kipanraki kipa’du’du timboro awwara, bacabaine kituntu, kaborroang kililikang mange-mange, nabaca Qur’anta taki asseng, sambayang allo-allota kibokoi bura’ne patasa. Iapi naki kanaki bura’ne patasa ero’na agamaya kipakariolo, ampa’tojengi agamaya.
Pappasang Maka Appa :
Naikatte ammakku, daengku ibu rumah tanggaya. Issengiangkanaya ikattentu paeng tau angginrajaki salama-lamana, assala kajarianta battuki ribuku rusukna bura’nea, lanrinnami anjo,teaki longga bawai, kasara kana ribure’nenta katungginranjiki padeng. Kajule memang tongi langgere’na punna se’rea baine amparentai bura’nenna. Kaddejji kapang nia tau akkulle nisomba mangaraenganna Allah Taala, mannassa niparentangi antu baine sujju ri bura’nenna. Naikatte tossing daengku, bapakku kepala rumatanggaya, Issengi angkanaya baine nipajjari ribuku rusutta, jari kipareki pengawa; ri sa’rinta , teai buku ulunta nipare jari, lanrinnami anjo teaki atangi buku bangkenta nipare jari-jari teaki atangi, kasipapalli nataba lima nikanaya baine, harrangi nisubbi bangkeng, tena siratang nipajjari ganrang juma. Lanrinnami anjo kibina laloi rumah tanggata siagang baji, penuh kasih saying, nasaba antu rumah tanggaya teai tampa’na pa’borro-borroanga, teai tongi tampa’na tau borroa, ingka passibuntulannai tau tagannaka poro ampaggannaki massing kekuranganta. Kassarro amminasaki antu anjariang anak baji, ansungkeangki bongonta, ambalasakki rikabajikanga anak jari taunta, kisuroangi appilajara agama, kipakajinikangi ampe panggadakkang mabaji. Naiyya nikanaya tau toa ma’nassa anrong gurui ri anana, nanikanaya anak amanah lompoi ri tau toana. Anne kamma jai sikalimi bahaya langgesaraki tappaka,antallanggangi adaka, kapunna riolo panggadakkanna ana-anaka akkulantuki ammalo dallekanna tau toana, anne kama-kamma natarambangmami kulantu’na tau toana, punna dala didikki mannasa anakta tongi lampalesangisiritta. Bunga kodhi anu cu’lana kikattili memangmi rioloang tenana nanaculakiki
Sikammaji anne khutba akkulle kupandalekanggang ridallekang empoang malabbiritta ngaseng dasi-nadasi barang anggerangji matu-matu, naki ajari tau tanggkasa ridosa, naki missing salamalino anjongpa la riallo ribokona Allah Taala. Lekiamaki lino, lasiri pa’rasangang lani pilei lamung-lamung lattimboa.
SALAMAT HARI RAYA IDUL FITRI 1430 H.
Mohon Maaf Lahir Batin. Amin…Amin..Ya..Robbil Alamin
BARRAKALAHULI WALAKUM FILKURANIL HAKIM WANAFA NI WAIYAKUM BAMAFIHI MINALAYATI WALJIKRIL HAKIM AKULU KAULI HAJJA FASTAGFIRRUHUU INNAHU HUWAL GAFURRU ROHIM
KHOTBAH IDUL FITRI
1 SYAWAL 1430 H.


text:
1Yesus niote ri ngata Betlehem ri Bagia Yudea tempo Magau Herodes noparenta. Naopu etu naratamo tau-tau topande nanggita betu'e nggari sabingga kamataeona mpaka ri ngata Yerusalem, 2pade nekutanamo ira, "Ri umbamo ngana to niote etu to majadi Magau nto Yahudi? Kami nanggita betu'e to nompakanoto pesuwuna nebulu ri pebuluna pade naratamo kami mombasomba I'a." 3Sangga nangepe tesa etu natekajamo Magau Herodes, pade wa'a wo'u pura-pura pue ngata Yerusalem. 4Jadi Magau Herodes nompasiromu pura-pura balengga topanggeni agama bo guru-guru agama pade nipekutanana ka ira, "Ri umba ngata pesuwu Magau to Mompakasalama to nijanji Alatala?" 5Nesonomo ira, "Ri ngata Betlehem ri Bagia Yudea, sabana naria tesa nitulisi nabi nggaolu iwe'i: 6'Iko ngata Betlehem ri Bagia Yudea, iko da'a ntoto ngata to neliu nggakedi nggari ngata-ngata ri bagia Yudea. Sabana nggari ja'imu kana meumba samba'a topanggeniaka to manggeniaka todeaku Israel.' " 7Naopu etu Herodes nompokio nggalino tau-tau nggari kamataeona etu pade nipekutanana mpakabelo-belo tempo pebulu nu betu'e to nikita ira etu. 8Naopu etu nipakauna ira mpaka ri ngata Betlehem. Niulina ka ira, "Kalaumo komi mangelo ngana etu mpakabelo-belo. Pade ane rarata komi I'a, uli ka aku, ala aku wo'u mamala malau mombasomba I'a." 9Sangga nangepe tesa magau etu nanggaliwomo ira. Pade kitamo! Betu'e to nikita ira ri kamataeona nokolu ka ira sampe nenonto ri ntoto sapo to nipeto'o Ngana nggedi etu. 10Tempo ira nanggita betu'e etu nadamba mpu'umo rara ira. 11Sangga nesuapa ira rara njapo etu nikita iramo Ngana nggedi etu ante indona i Maria. Pade notimbakotumo ira nombasomba I'a. Naopu etu nibuka iramo peti pomboli mbara-mbara ira, pade nipesomba ira ka I'a pewai-pewai ira, etumo bulawa, bo rongele wongi to nasuli mpu'u olina to niuli kemenyan bo mur. 12Naopu etu Alatala nompopanjani ka ira riara mpangipi ala ne'e manjili mpaka ri ja'i Magau Herodes. Jadi nanjilimo ira nantuki jala ntanina. 13Sangga nanggaliwopa tau-tau topande nanggita betu'e etu naratamo samba'a malaeka i Pue nompopokita korona ka Yusuf riara mpangipina pade nanguli, "Pembangumo, kenimo masalisa Ngana etu ante indona mpaka ri tana Masir. Peto'omo ri setu sampe aku marata motesa wo'u ka iko. Sabana Magau Herodes nopatuju mangelo mompatesi Ngana etu." 14Jadi nembangumo Yusuf pade wengi etu wo'u nikenina Ngana etu ante indona nalau mpaka ri tana Masir. 15Pade neto'omo ira ri setu sampe Magau Herodes namate. Ante iwetu nadupamo tesa i Pue to niboto nabi nggaolu iwe'i: "Aku nompokio Anaku ala I'a momai nggari tana Masir." 16Tempo nanotomo ka Magau Herodes i'a niakala tau-tau topande nanggita betu'e etu, narau mpu'umo rarana. Pade nipakauna tantarana malau mompatesi pura-pura ngana langgai noumuru rompae mpana'u ri ngata Betlehem bo bagia ri ntalilina. Umuru ngana to nipatesi etu nantuki kasaena pebulu betu'e to ninjanina nggari ja'i tau-tau topande nanggita betu'e etu. 17Ante kajadia etu nadupamo tesa i Pue to niboto nabi Yeremia nggaolu iwe'i: 18"Ri ngata Rama natiepe suara notumangi bo nageo mpajea. Etumo i Rahel nantangi ana-anana. I'a da'a madota rapakawoe rarana sabana anana mana ria." 19Sangga namatepa Magau Herodes, naratamo samba'a malaeka i Pue ri tana Masir nompopokita korona ka Yusuf riara mpangipina. 20Niulina, "Pembangumo, kenimo Ngana etu ante indona bo panjilimo komi mpaka ri tana Israel, sabana namatemo tau-tau to madota mompatesi I'a." 21Jadi nembangumo Yusuf pade nikeninamo Ngana etu ante indona nanjili mpaka ri tana Israel. 22Tapi tempo i'a nangepe lele Arkhelaus, ana Magau Herodes nanjambei umana noparenta ri Bagia Yudea, naekamo rarana mapola ri setu. Naopu i'a nangepe popatora nggari ja'i Alatala riara mpangipina, nalaumo ira mpaka ri Bagia Galilea. 23Pade neto'omo ira ri ngata to nosanga ka ngata Nazaret. Ante iwetu nadupamo tesa to niboto nabi-nabi nggaolu ewa Magau to Mompakasalama iwe'i: "I'a kana rauli tau to Nazaret."
Copyright
Learn More


text:
1Puhai ia too kuitam appa' malaika' ke'de' umposanda sikunna lino. Ullapa' appa' lalanna hibu' illaam lino anna mala pa'de hibu' yabo galantangam, illaam le'bo', indana deenni uhhodo ingganna kaju. 2Mane kuitai mesa malaika' senga' buttu illaam mai tandai mata allo umbaba petandana Puang Allataala to tubo, la ditandaiam umma'na. Iya metambam lako indo to appa' malaika' to puha nabeem Puang Allataala kakuasaam la ungkadakei galantangam anna le'bo' naua: 3"Dapa yolo ungkadakei galantangam sola le'bo' anna ingganna kaju, ke tä'i puha kitandai yolo kidena ingganna sabua'na Puang Allataala Debatanta." 4Iya kuhingngim indo to ditandai sahatu' appa' pulo appa' sa'bu tau budanna. Indo to ditandai, pessubunna sapulo dua pentoosanna to Israel, 5susinna pessubunna Yehuda sapulo dua sa'bu ditandai; pessubunna Ruben sapulo dua sa'bu; pessubunna Gad sapulo dua sa'bu; 6pessubunna Asyer sapulo dua sa'bu; pessubunna Naftali sapulo dua sa'bu; pessubunna Manasye, sapulo dua sa'bu; 7pessubunna Simeon sapulo dua sa'bu; pessubunna Lewi sapulo dua sa'bu; pessubunna Isakhar sapulo dua sa'bu; 8pessubunna Zebulon sapulo dua sa'bu; pessubunna Yusuf sapulo dua sa'bu; anna pessubunna Benyamin sapulo dua sa'bu. 9Puhai ia too kuita pole oom tau mepilla'-pilla' budanna, tä' deem mesa tau la umbelai nahekem. Indo tau buda buttu dio mai ingganna kahajaam, kabuttuam, botto, anna basa illaam lino. Sangngim ke'de' dio olona indo okkosam kahajaam anna dio olona indo Änä' Domba. Sangngim ma'juba mabusa anna umposanda palapa andulam, 10napasindum sikatamba naua: "Kasalamasam buttu di Puang Allataala Debatanta to muokko' yabo okkosam kahajaam, anna buttu di Änä' Domba." 11Ingganna malaika' ke'de' umpali' indo okkosam kahajaam sola ingganna to pebaba anna indo appa' to ma'penaba. Sangngim ma'balinguntu' menomba lako okkosam kahajaam umpenombai Puang Allataala 12napasindum naua: "Abana tappa' susi! Dipuji Puang Allataala Debatanta. Dipuji kamatandeanna anna kakeakasanna. Ditilalla'i anna dipa'kasallei anna dipuji kakuasaanna sola kamatohoanna sule lako salako-lakona. Abana inna la diua!" 13Iya nakutanaimä' mesa indo to pebaba naua: "Menna hia inde lako ma'juba mabusa anna buttu umba hia ngei?" 14Kutimba'im kuua: "Tä' kuissam tuam, aka iko hia la muissanni." Iya natulasammä' naua: "Inde lako tau to puha ussi'dim pandahhaam kasalle. Puhaim umpake hahana Änä' Domba untappa'i jubana lambi' mabussä'. 15Nasuhum ke'de'um dio olona okkosam kahajaanna Puang Allataala anna menombai allo bengi illaam Banua Di Ada'na. Anna indo To muokko' yabo okkosam kahajaam, Iam too muongannii 16napolalam tä'um la ussi'dim katadeasam anna kamabähhängam, anna tä'um la nadä'dä' allo mapana'. 17Aka indom Änä' Domba ke'de' dio ampe'na okkosam kahajaam la ungkambi'i anna la natette lako uwai katuboam. Anna Puang Allataala la umpassiianni uwai matanna."
Copyright
Learn More


text:
1Inggannakoa' änä'-änä', la manuhu'koa' lako ambemu sola indomu aka abana inna la sipäto' napogau' to ungkatappa'im Debata. 2La umpa'kasalleikoa' ambemu sola indomu. Iam too uhuna pahentana Puang Allataala napasitonda pa'dandiam naua: "Anna malakoa' kehongko' anna mahendem tubo illaam inde lino." 4Inggannakoa' solasubungku to titanam ambe, daa umpomasussa penabanna änä'mu. Sapo' la umpaliaha hia sola pepatuduam anna pepakilalaam dilambi' illaam Battakada Debata. 5Inggannakoa' to diposabua' la untuhu'i manappakoa' pahentana puämu illaam inde lino, anna la umpengkahea'i anna umpa'kasallei. Ingganna pahentana la umpalako sola unä' penaba sambulo-bulo mato-mato Kristus umpengkähängam. 6Tä' anggam anna la majulu'koa' ke sitingngajokoa' aka muua: "Anna malaä' napuji puäku." Sapo' aka sabua'nangkoa' Kristus, dadi la untuhu'ikoa' pa'elo'na Puang Allataala sola ponno penaba. 7La umpalako manappakoa' pengkähängammu mato-mato Debata umpengkähängam, tä' angga mandi hupatau. 8Aka muissanna' muua ingganna hupatau, susi sabua' teem taianna sabua', la tungga' nabeem Debata sahona situhu' pa'palakoam mapia puha napogau'. 9Anna inggannakoa' to dipopuä, la ma'pogau' mapiakoa' duka' ke muoloikoa' sabua'mu. Anna tä'unna' la si umpakahea'-hea', sapo' la ungkilalai hia' ia muua: "Mengkalao kao sule lako sabua'ku, deem mesa puäki yabo suhuga, tä' ia deem pa'se'la-se'lana." 10Mane deenni, la pahallukoa' matoto' illaam kamatohoam buttu di Debata sola kakuasaanna tadisihanteam. 11Pakeia' indo ingganna pangkakka' si dipakena illaam pa'bundusam di ada', indo puha nabeengkoa' Puang Allataala. Aka maka' too ianna' umpake, la tontä liukoa' matoto' mueba kamanähhä-nähhänganna tomahajanna setam. 12La umpake ia too aka kitaa'-kita tä'kia' mangngeba umbali hupatau, sapo' muebakia' ingganna setam to ma'kuasa illaam inde lino kamalillingam battu diua inde lino ponno kakadakeam. Muebakia' kakuasaanna ingganna debata kadake to ungkuasai lawwa. 13Iam too anna la umpake asammia' ingganna pangkakka' di ada'na Puang Allataala ma'bundu', anna mala illaam wattu kakadakeam malakoa' matoto' mueba balimmu. Nasuhum, maka' puhangkoa' ma'bundu' la tontä liupokoa' matoto' anna matitta. 14La tontä liukoa' ke'de'-ke'de' matoto' mangngampa. La tuttuam manontongkoa' lako Puang Allataala, anna mala kamanontongammu sihhapam beke' umpomakahappi to ma'bundu'. Anna ingganna pa'pogausammu la tuttuam malolo, anna mala kamaloloammu sihhapam babu' kaha ullabai pangkakka'na balimmu. 15Anna la ahu'koa' umpa'pakahebaam Kaheba Katilallasam to umpapia alla'na hupatau anna Puang Allataala, anna mala kaahusammu sihhapam sapatu la umpatigaha' to ma'bundu'. 16Anna kamatappasammu lako Puang Allataala la umpake liu sihhapam unta'mu, aka anggam kamatappasammu la mala untippa' anna umpi'dei batu bälä'du' sitonda apinna indo napake tomahajanna setam. 17Anna kasalamasammu la uhhannuam sihhapam saludum yabo ulummu, anna untahimai Battakadanna Puang Allataala puha nabeengkoa' Penaba Maseho la mendadi pa'dammu. 18Illaam ingganna ia too la ma'sambajangkoa' anna umpelaui pepamolona Puang Allataala. Pa'sambajam liukoa' situhu' pengkähänganna Penaba Masehona Puang Allataala. La tontä liukoa' majaga anna la umpa'sambajangam liuia' duka' ingganna umma'na Puang Allataala. 19Anna la umpa'sambajangannä' duka' anna mala la ma'tula' oä' too, iya nabeem omä' tula' Puang Allataala nasuhum bahaniä' umpa'paissangam Kaheba Katilallasam, indo to napokada ditambimpi inde dio mai. 20Tentomai mahassannä' ditahungkum aka umpa'pakahebaannä' Kaheba Katilallasam ia too, aka pesuanaä' Puang Allataala. Pa'sambajangannä' anna mala bahaniä' umpengkadaanni, aka abana inna la sipäto' kukähä. 21Tikhikus solasubuntaa' to tapakamaja, ia la umpaissannikoa' ingganna kaha-kaha diona kaleku, anna mala muissanna' diona kaleku anna duka' pengkähängangku. Indo Tikhikus mesa sababangangku to manontom mendadi sabua'na Debata. 22Kusua matim temo aka kuua anna mala muissanna' kahebaki lambi' matohoa' penabammu. 23Handandanni Puang Allataala Ambetaa' anna Yesus Kristus Debatanta la umpamesa penaba ingganna to matappa' anna la tuttuam umpakende' kasikamaseammua' sola kamatappasammu lako Kristus. 24Handandanni Puang Allataala la untamba' ingganna to tä' deem pi'de pa'kamasena lako Debatantaa' Yesus Kristus. Padam too.
Copyright
Learn More


text:
1Indo yolona pembuda ma'battakada Puang Allataala lako nene to taponene napalombum ingganna nabi. Ma'hupa-hupa lalam napogau'. 2Sapo' illaam inde wattu la kasuppisanna lino ma'kale Ia Änä'na Puang Allataala puha umpalombungangkia' tula'na. Indo Änä'na abana inna napa'tantum Puang Allataala la Ia muampuam asam ingganna-ingganna sia. Anna Änä'na siam duka' ungkähäi anna napadadii Puang Allataala langi' sola lino. 3Ia naongei tandaam pangkähhä kamatandeanna Puang Allataala, anna susi siam sipa'na anna pa'pogausanna Puang Allataala. Anna Ia toi umpaliaha ingganna-ingganna sia, tula'na ponno kakuasaam napake. Tappana puha umbasei lao dosa budanna hupatau, iya le'ba'um längäm suhuga muokko' dio tandai kananna To Handam Matande. 4Lambi' matande puha ia tadongkonganna anna la ingganna malaika', umba susi matande puha ia indo sanganna to nasangaiam Puang Allataala anna la sanganna malaika'. 5Aka tä' tia deem la naua Puang Allataala lako malaika': "Ikom too Änä'ku; mengkalao allo temo kupomakaleso kuua: Kaom too Ambemu." Sapo' anggam diona Änä'na naua: "Kao la mendadi ambena anna Ia la mendadi Änä'ku." Tä' ia deem ma'kada susi diona malaika'. 6Mane deenni, wattunna anna ussuai Änä' uluana Puang Allataala mentama inde lino, ma'kada naua: "Ingganna malaika'na Puang Allataala la pahallu menomba dio olona." 7Anna diona ia ingganna malaika', naua Ia: "Puang Allataala umpopengkubalim malaika'na napadadi susi hibu', anna to si napakasua-sua napopengkubalim napadadi susi lelona api." 8Sapo' lako ia Änä'na naua: "O Puang Allataala, la mentomahaja liuko sule lako salako-lakona! Ma'pahentako sola undu' lollä. 9Umpohäeko kamaloloam anna ungkabassiko kakadakeam. Iam too kasuhunganna anna Kao, Puang Allataala to umpenombai, puhako kupopentondom anna la ingganna solamu, aka kulanti'ko kutolloi minnä'-minnä' tanda dipa'kasalleiko, anna mala naponnoiko katilallasam." 10Nauapi duka' Puang Allataala lako Änä'na: "O Debata ikom too umpadadi inde lino, indo anna dipadadii, anna Iko siam duka' umpapia langi'. 11Ingganna ia too la pa'de asam sule, sapo' Iko-Iko la tontä liuko. Langi' anna lino la malusa sihhapam poheba, 12la ulluppi'-luppi' susi juba, anna umpabala'i polei bakahunna. Sapo' Iko-Iko tä' punalako deem la tidende, anna la tubo batuko." 13Anna tä' tia deem la naua Puang Allataala lako malaika': "Okko'ko dio tandai kanangku, sule lako wattunna la kupopa'bukku ingganna balimmu dio olomu lambi' uhhondoi dokko." 14Dadi, aka ia umbai' indo malaika'? Indo malaika' sangngim mempenaba to napakasua-sua Puang Allataala la umpamoloi hupatau to la dimana' kasalamasam.
Copyright
Learn More


text:
1Iya da'da' liupi sule lako temo indo pa'dandianna Puang Allataala la mebeem kamalubeam. Iam too anna pahallungkoa' majaga indana deengkoa' tä' ullambi'i ia too. 2Aka puhangkia' duka' dipaissanni indo Kaheba Katilallasam umba susi puha dipaissanniam nene to taponenea'. Moi anna puham ditulasam, sapo' tä' deem gunana lako kalena, aka tappana nahingngi tä' di naaku nakatappa'i. 3Sapo' anggam kitaa' to matappa' la mala ussi'dinni indo kamalubeam. Sapo' lako ia to tä' matappa' tä' ia la mala nasi'dim umba susi puha natula' Puang Allataala naua: "Keaha'ä' lambi' ma'pindaä' kuua: Tä' ia la kupäbäi landa' lako indo pellubeam la kubeem." Ma'kada susi Puang Allataala, moi anna silolemmi langi' sola lino indo pellubeam. 4Aka deem tisuha' illaam Battakada Debata diona indo allo kapitunna naua: "Allo kapitunna naongei tohho Puang Allataala aka dadi asammi pa'padadinna." 5Anna illaam indo Battakada Debata ditula' ingngena' naua: "Tä' ia la kupäbäi landa' lako indo pellubeam la kubeem." 6Iya indo to mendiolo uhhingngi indo Kaheba Katilallasam tä' ia ullambi' indo pellubeam, aka tää'i manuhu' lako Puang Allataala. Sapo' abana inna deempi tau la mala ussi'dim indo kamalubeam la mebeem Puang Allataala. 7Aka inna puha napa'tantum Puang Allataala allo senga' la naongei hupatau untahima indo kamalubeam, indo diuaam: "Inde allo temo." Mahhatu' taunna lessu'na Musa mane natula'i Puang Allataala kaha-kaha ia too napalombum tomahaja Daud. Iam too indo ditula' ingngena' naua: "Maka' uhhingngikoa' kadanna Puang Allataala inde allo temo, daa ungkahha' ulua'." 8Inde kamalubeam ditula' temo taia indo nasi'dim nene to taponene indo anna nababai Yosua lako lembäna Kanaan. Aka maka' la ia diuaam, mannassa anna tä'um la natula' pole Puang Allataala diona indo allo senga'. 9Dadi deempi kamalubeam la dibeem umma'na Puang Allataala umba susi Puang Allataala mellube illaam allo kapitunna. 10Aka menna-menna puha untahima indo kamalubeam nadandi Puang Allataala, tau ia too tohhom mellube aka puham pengkähänganna, umba susi napogau' Puang Allataala tappana puha pengkähänganna. 11Iam too anna la pahallunna' tapeä liu lalanna anna malakia' ullambi' indo kamalubeam nadandi Puang Allataala, aka mase manii deengkia' mehonno' kahana tä' manuhu' tongam lako Puang Allataala susi indo nene to taponene. 12Aka Battakadanna Puang Allataala battakada tubo anna ponno kuasa, pataham puha ia anna la pa'dam pataham patomali, aka ullosa sule tama tambu' anna penaba. Anna umpahessa sule tama pikkihanna anna lalam penabanna hupatau. 13Ingganna-ingganna sia illaam inde lino tä' deem mala la tibuni dio olona Puang Allataala. Aka ingganna-ingganna sia tandaam asam anna makalesso' dio olona. Anna la pahallu tatula'a' anna taakui ingganna pa'pogausanta dio olona. 14Dadi deemmi Sando Too'taa' to handam matande, to puha tinanda längäm olona Puang Allataala yabo suhuga. Puang Yesus-um too Änä'na Puang Allataala diuaam. Iam too anna la pahallungkia' la tontä liu manontom ungkatappa'i indo to puha taakui. 15Aka inde Sando Too'taa' tä' mala tala naissam indo kamalammaantaa'. Aka abana deemmi duka' ussi'dim ingganna hupanna pa'sändäsam. Anggam alla'taa' aka tä' Ia deem madosa. 16Iam too anna la pahallungkia' tä' mahea' anna malaja' le'ba' lako olona okkosam kahajaanna Puang Allataala to sanda mamase. La lakokia' olona anna mala napamoloikia' sola nakamasei ke tapahalluam onna' pa'kamasena.
Copyright
Learn More


text:
1Illaam indo pa'dandiam yolona Puang Allataala lako to Yahudi, deem ia duka' pa'hettenganna, anna deem toi duka' ongeam kapenombaam napapia hupatau. 2Indo ongeam kapenombaam mesa bahum dipake'de' dua tambim illaanna. Indo tambim uhuna disangai Tambim Maseho. Illaam tambim ia too deem andihi lampu anna mesa meja si naongei hoti dipehumalasam längäm Puang Allataala. 3Indo tambim tando tama, disangai ia Tambim Handam Maseho. Indo dua tambim disapa' sampim alla'na. 4Illaam indo Tambim Handam Maseho deem ongeam pehumalasam bulabam dipapia si dipantunui tunuam bubanau'. Deem toi patti disapu' bulabam disangai Patti Pa'dandiam. Indo patti, deem kuhim bulabam illaam kessi manna, anna illaam toi duka' indo tekkenna Harun to puha kentähe', anna indo dua bebä' batu dipantuli'i sapulo pahentana Puang Allataala. 5Yabona indo tutu'na Patti Pa'dandiam dipake'de' dua pa'pasusianna kerub bulabam dipapia. Indo kerub umpa'patandaanni diua dio heem kamatandeanna Puang Allataala. Pani'na indo kerub dipatiballa' yabona indo tutu' patti. Indo tutu' patti disangai ongeam diongei diampunni dosana hupatau. Setonganna kalandopi inde tulasam sapo' tä'um pahallu la ditättä' bale mäne' asam temo. 6Dipateemmi too diäto' issinna indo bahum kapenombaam yolona. Puhai, iya allo-allom sando mentama indo tambim uhuna umpalako pengkähänganna. 7Sapo' indo ia tambim kaduanna, anggam sando too' mala tama. Ia toopa too duka', anggam pissam sataum mentama umbaba hahana olo'-olo' napehumalasam anna mala diampunniam dosa kalena anna dosana tau buda, indo tää'na naägä'i napogau'. 8Ätoham iam too naongei Penaba Maseho umpomakalesoi diua tä'pi deem lalam la tibukka tama indo Tambim Handam Maseho la diongei sipeloloangam Puang Allataala ke deem liupi indo bahum kapenombaam uhuna. 9Ingganna ia too mendadi pehapangam lako kita to tubo wattu temo. Aka moi la tunuam aka, sola bua pemala' senga' napehumalasam hupatau, tala malai ussehoi penabanna dio olona Puang Allataala. 10Aka ingganna ätoham ia too anggam kaha-kaha diona malanna diande anna diihu', anna tää'na mala diande anna diihu', anna ma'hupa-hupa kabiasaam diona umbasei kale anna pangkakka'. Ingganna ia too anggam di sesena bätä punti, anna angga mandi dituhu'i sule lako wattunna napadeem Puang Allataala pa'dandiam bakahu. 11Sapo' sulem Kristus mendadi Sando Too' to umbaba ingganna kamapiaam indo puham talambi'. Anna tamam indo bahum kapenombaam yabo suhuga to matande puha ia anna tepu puha anna la indo bahum kapenombaam napapia Musa yolona. Taia pa'papianna hupatau battu diua tä' buttu illaam mai inde lino. 12Wattunna mentama Kristus indo Tambim Handam Maseho, iya taia hi hahana beke laki battu haka hahana änä' sapim nababa la napehumalasam, sapo' haha kalena ia nababa. Anna pissam mandi mentama, tä' pahallu napa'sule-sulei aka indo haha nababa, iam too nasolongangkia' dio mai dosata sule lako salako-lakona. 13Situhu' pepaondongam illaam peadasanna to Yahudi, lako to tä' bahassi situhu' peadasam pahallu ditunu beke laki battu haka sapim laki anna hahana dipippi'iam lako indo tau. Anna deem toi duka' mesa änä' sapim ditunu mampu' anna dialai täiabunna dipasola uwai mane dipippi'ianni lako indo to tä' bahassi situhu' peadasam. Dadi maka' mala haha anna täiabu dipake umbasei hupatau to diangga' tä' bahassi situhu' peadasam, 14iya senga'um tia hahana Kristus! Aka pangngundu'na Penaba Maseho to tubo sule lako salako-lakona lambi' umbeho kalena Kristus lako Puang Allataala mendadi bua pemala' tä' deem sassainna. Indo hahana Kristus umpomaseho penabanta dio mai ingganna pa'pogausanta tää'na keguna anna malakia' menomba anna umpalako pengkähänganna Puang Allataala Debata tubo. 15Iam too kasuhunganna anna Kristus-um ungkähäi indo pa'dandiam bakahunna Puang Allataala. Napateem anna mala ingganna hupatau to natambai Puang Allataala la mala untahima pa'mana' la da'da' sule lako salako-lakona, indo puha nadandi lako umma'na. Ia asanna ia too mala dadi aka puham mate Kristus ussolom hupatau anna mala lappa' dio mai dosana, indo napogau' anna nadakka'pi bata' ulunna indo pa'dandiam yolo. 16Maka' deem suha' naongei tadongkonganna kulle la napa'manasam mesa tau ke matei, iya mannassapi mate indo to la ma'mana' mane ditabai indo kulle. 17Aka indo suha' tä'pi tia mala dipake ke tubopi indo to la ma'mana'. Matepi tia mane malai dipake. 18Iam too anna manggi'um deem hahana olo'-olo' ditunu dipake umpomannassa indo pa'dandiam uhuna. 19Umba susi indo napogau' Musa tappana puha umpalambi' ingganna pahentana Puang Allataala lako to Israel. Muala hahana änä' sapim anna hahana beke laki sola uwai anna napasito'bo'-to'bo'i. Puhai, mualam sahhupa humpu' isanga hisop anna muala polepi duka' bulu domba malea anna mane nahamme dokko indo haha mane napippi'ianni indo suha' naongei tituli' pahentana Puang Allataala anna ingganna tau to dio heem eta too. 20Napasindum ma'kada naua: "Iam too inde haha umpomannassa pa'dandianna Puang Allataala, indo la pahallua' untuhu'i." 21Napasusi siam duka' muala haha anna napippi'ianni indo bahum kapenombaam anna ingganna pangkakka' si dipake mehumala'. 22Abana inna situhu' pepaondongam illaam peadasanna to Yahudi saidi' tahaha asam dipake ussehoi ingganna aka-aka. Anna anggam anna malai diampunni dosa ke dipatitolloi haha. 23Indo bahum kapenombaam yolona sola ingganna pangkakka'na pa'pasusianna bäbä indo tungka ianna yabo suhuga. Ingganna ia too pahallu hahana olo'-olo' dipehumalasam längäm Puang Allataala dipake disehoiam. Sapo' indo ia tungka ianna yabo suhuga pahallu la deem bua pemala' matande puha ia anna la hahana olo'-olo'. 24Aka Kristus Ia tä' lu tama ongeam maseho pa'papianna hupatau illaam inde lino, indo pa'pasusianna bäbä tungka ianna. Sapo' lu tama Ia suhuga umpellambi'i Puang Allataala napa'kadaangkia'. 25Situhu' peadasanna to Yahudi, pissam sataum pahallu mentama Tambim Handam Maseho sando too' umbaba hahana olo'-olo'. Sapo' Kristus Ia tä' napa'sule-sulei mentama umpehumalasam kalena. 26Aka maka' la ma'pogau' susi sando too'na to Yahudi Puang Yesus, mannassam tia anna la pembudai umpassam kamapi'disam mengkalao dipadadinna inde lino. Sapo' inde ham la kasuppisanna lino mane sulei pissam umbeho kalena dipatei anna mala disapuiam dosana hupatau. 27Inde hupatau inna puha napa'tantum Puang Allataala la anggam pissam mate. Puhai too nahotto'um. 28Susim too duka' Kristus anggam pissam mate mendadi bua pemala' la ussapui asam dosana buda tau. Anna la sule pole ma'penduanna, sapo' taiam dosa la nabumbu' napempa'deam, sapo' la angga ham umpasalama' to umpemmitai kasuleanna.
Copyright
Learn More


text:
1Tä' masäe puhanna ia too, iya le'ba'um Puang Yesus ullelei buda kota anna tondä' umpa'pakahebaam Kaheba Katilallasam naua: "Bambannam umpalako kapahentaanna Puang Allataala." Sapulo dua suhona napasola 2anna sanaka-naka baine to puha napabono' sakinna sola to puha naäläiam setam illaam mai kalena, susinna: Maria to disangai Magdalena to puha naäläiam pitu setam illaam mai kalena; 3anna deem toi isanga Yohana bainena Khuza, to muäto' pengkähängam illaam banuanna Herodes; anna Susana sola budapi baine senga'. Ingganna baine ia too si umpake kullena natahiaiam Puang Yesus sola ingganna to untuhu'i. 4Pissam wattu ma'silullu' oom tau buda buttu dio mai mobotto-bottoam umpellambi'i Puang Yesus. Iya untula'um mesa pehapangam Puang Yesus naua: 5"Deem mesa tau le'ba' mangngambo'. Tappana naambo' indo bannena, iya deemmi tappa lako lalam sampe nasihondo-hondoi bäbä tau indo bannena anna napuha dassi naande. 6Deem tappa lako bobom batu. Iya tubom dio mai, sapo' tä' siam masäe anna malasso bäbäm aka manipi' litä'na. 7Anna deem duka' tappa lako alla' kuhha keduhi, iya tubom sola-sola. Sapo' tä' siam masäe tubo indo tanangam aka tuttuam mahombo indo kuhha umpissii. 8Anna sabaheam tappa lako litä' malompo, iya mapi'dä' ia tubona nasuhum kembua tiluppi' sahatu'." Puhai ia too, napekasalleim ma'kada Puang Yesus naua: "Lako ingganna ma'hupatau pahallu la umpatanam talinganna umpalempe sulim patomalinna anna napaillaam penabai inde tula'ku!" 9Iya mekutanam passikolanna naua: "Aka hia kalembasanna indo pehapangam ingngena'?" 10Iya natimba'im naua: "Angganna' iko dipaissanni indo kada ditambim diona kapahentaanna Puang Allataala. Sapo' ditula' pehapangam ia lako tau senga' aka 'la naita liu, sapo' tä' la naala akkalanna, anna la nahingngi liu, sapo' tä' la naissam kalembasanna.' 11Indem ia kalembasanna indo pehapangam: Indo banne kalembasanna Battakadanna Puang Allataala. 12Indo diuaam banne tappa lako lalam dipasihhapam to uhhingngi Battakadanna Puang Allataala, sapo' naäläi siam tomahajanna setam illaam mai penabanna, anna mala tä' matappa' anna tä' dipasalama'. 13Indo banne tappa lako bobom batu dipasihhapam ia to umpehingngii Battakadanna Puang Allataala anna tappa natahima sola ponno penaba, sapo' tä' kewwaka' illaam penabanna. Iya tä' siam masäe matappa' aka sulena pa'sändäsam, iya soho' boko' siahanni. 14Indo banne tappa lako alla' kuhha keduhi dipasihhapam ia to uhhingngi Battakadanna Puang Allataala, sapo' anggam malallam umpikki' salu katuboam di lino, umpakalando puha ham ia kulle, anna sipangngula' pangngua penabanna, nasuhum tä' mala kembua mapia. 15Anna indo banne tappa lako litä' malompo, dipasihhapam ia to malolo anna mapia penabanna uhhingngi Battakadanna Puang Allataala anna napaillaam penabanna. Tau ia too tontä liu ia manontom manuhu', nasuhum kembua mapia." 16"Tä' tia deem tau la umpau' lampu anna nasalongo'i baka battu haka napadio ibi' sahigam. Sapo' napayabo hi tia inna ongeanna anna mala paindo masiä' naita ingganna to mentama indo banua. 17Aka ingganna pepa'guhuangku tibuninnapi la dipatandaam, anna ingganna indo tisambonapi la dipakaleängam asam anna dipa'paissanganni. 18Dadi pehingngii manappaia' inde pepatuduangku! Aka menna-menna umpaillaam penabai, tau ia too la dihängänniam polepi kapaissanganna. Sapo' to moka umpaillaam penabai, iya la diäläi pissam ia lao indo kapaissangam nasanga deemmi illaam kalena." 19Iya sulem indona anna solasubunna Puang Yesus la umpellambi'i, sapo' tä' mala silambi' aka nalabai tau buda. 20Iya natulasammi tau naua: "O Tuangguhu, illaam sulibam indomu anna solasubummu napeäko!" 21Sapo' natimba' Puang Yesus naua: "Menna-menna umpehingngii Battakadanna Puang Allataala anna napogau'i illaam salu katuboanna, iam too indoku anna solasubungku." 22Pissam wattu längäm lopi Puang Yesus sola passikolanna, iya muuaammi passikolanna: "Talambanna' libam inde le'bo'." Iya mengkalaoim. 23Mahassanni mellao lopinna, iya mamma' ia Puang Yesus. Tappa sule siaham hibu' tatta' illaam indo le'bo' lambi' indo lopi nasopa'i uwai, iya saidi' tatallam. 24Iya natundam siaham passikolanna Puang Yesus anna nauaanni: "O Tuangguhu, o Tuangguhu, la tallam tau!" Iya bangommi, napa'kadai indo hibu' sola uwai tibuha', iya tappa mattam siaham indo hibu' tatta' anna malino duka' indo le'bo'. 25Mane ma'kadai lako passikolanna naua: "Umba hia' iko kamatappasammu?" Iya mahea'im anna mängä-mängä lambi' sipa'tula'-tula'i naua: "Tau menna hia isanga inde? Aka moi hibu' sola uwai mala toi napahe'!" 26Puhai ia too, napatahhu'um pa'laoanna lako attasa'na to Gerasa dio tando libanna le'bo' Galilea. 27Dio Gerasa deem mesa muane to napentamai setam. Indo tau masäem ma'kambelä anna tä' deem tohho illaam banua, sapo' si tohho lako ku'bu'. Indo setam kapuhaam si umpalilli indo tau lambi' moi dihante bassii limanna anna bitti'na anna dijagai, sapo' si nakattu-kattu siam indo hante bassi, mane nahambai lako pohiallasam. Tappana muita Puang Yesus tuhum yabo mai lopi, iya napellambi'i siaham anna kumissä'i mane ussämbäsanni kalena dokko litä' muoppä dio olona Puang Yesus. Iya nasuam le'ba' indo setam illaam mai kalena nasuhum meoli naua: "O Yesus Änä'na Puang Allataala To Handam Matande, la muaka hä' kao? Kupelau kela mala anna tä'ä' undahha!" 30Iya nakutanaim Puang Yesus naua: "Aka sangammu?" Iya natimba'im naua: "Isangaä' Legion," aka napentamai buda setam. 31Iya napa'sule-suleim mengkahumase-mase indo setam lako Puang Yesus naua: "Kela mala anna tä'kam ussua dokko indo gahoä handam mandalam." 32Sikahuku' indo ongeam naongei deem buda babi mahassam menduhu' lako pili' tanete. Iya napelaum indo setam lako Puang Yesus naua: "Päbäikam lu tama inde lako babi." Iya napaolaim duka' Puang Yesus pelauanna. 33Iya messubum siaham illaam mai kalena indo tau anna umpentamai indo babi buda. Pissananna ham ia sikakondä indo babi buda untobängam bäbä kalena dokko kumila' tahhu' dokko le'bo', lambi' mate asam napusa'i uwai. 34Naitanna to unjagai indo babi kadadiam ia too, tappa le'ba' siahanni sikakondä napa'paissangam lako kota anna tondä' sikahuku'na. 35Iya le'ba'im buda tau umpetua'i kadadiam ia too. Sulei lako Puang Yesus, iya ullambi'um indo to bali napentamai setam mahassam muokko' dio ampe' bitti'na Puang Yesus anna ma'pohebam pole' aka malinom. Iya sangngim mahea' tau muitai. 36Ingganna to muitai umpa'tulasam indo to mane sule maaka susi indo to napentamai setam ingngena' dipabono'. 37Iya napelaum ingganna tau dio attasa'na to Gerasa umba ke malai le'ba' Puang Yesus aka sangngim mahea'. Iya längämmi lopi Puang Yesus la ma'pasule. 38Iya napelaum indo to bali napentamai setam naua: "O Tuangguhu, mala haka ke umpasolaä' kao?" Sapo' tä' napäbäi, anggam nauaam: 39"Pa'pasulengko lako banuammu anna untula' asanni ingganna indo puha napogausangko Puang Allataala." Iya le'ba'um anna ussambai ingganna lalam dio kota natula' indo pa'pogau'na Puang Yesus lako kalena. 40Tappana lambanni Puang Yesus ma'pasule, iya ma'silullu' oom buda tau untammui aka inna naampai. 41Iya sulem duka' mesa tau isanga Yairus. Tau ia too mesa to pebaba illaam pa'sambajanganna to Yahudi dio kota ia too. Iya menomba siaham dio olona Puang Yesus anna mengkahumase-masei aka naua: "Umba ke malai lako banuangku," 42aka deem änä'na mesa-mesa, baine, umbai' la sapulo duam taunna dadinna mahassam masaki masanta'. Iya muolai lalam Puang Yesus lako, nasisippi'-sippi'im indo tau buda untuhu'i. 43Sapo' illaam alla'-alla'na indo tau buda deem mesa baine sapulo duam taunna nahua saki baine tä' deem mondanna, anna tä' deem moi podo la mesa tau mala umpabono'i. 44Iya le'ba'um lako boko'na Puang Yesus anna naantii tähämpä' bajunna. Iya naantinna bajunna, tappa monda siaham sakinna. 45Iya ma'kadam Puang Yesus naua: "Menna hia muantiä'?" Sapo' sangngim tä' deem mangngaku. Iya natimba'im Petrus naua: "Tuangguhu, inde lako tau buda ulleboko anna nasisippi'-sippi'i." 46Sapo' tontä liu duka' naua Puang Yesus: "Deem tau muantiä' aka kusi'dim deem kuasa messubum illaam mai kaleku." 47Tappana naissam indo baine naua naissam dia Puang Yesus, iya sule siahanni lumalla' menomba dio olona. Anna natula'i dio olona tau buda kasuhunganna anna naantii. Anna natula' toi naua: "Bono' eta siahamä' duka'." 48Iya ma'kadam Puang Yesus lako indo baine naua: "O änä'ku, bono'ungko aka ungkatappa'iä'. Laongko, la naundu'ko kamasakkeam sola kamasannangam." 49Mahassampi ma'tula' anna sule hanni to untambai Yairus dio mai banuanna naua: "Indo änä'mu, matem. Damon too ussussai Tuangguhu." 50Sapo' nahingngi Puang Yesus, iya ma'kadam lako Yairus naua: "Daa ummahea', pomanontonni kamatappasammu aka indo änä'mu la tubo." 51Tappana landa' lako banuanna Yairus, tä' deem tau senga' napäbäi Puang Yesus napasola tama, sulibanna Petrus, Yohanes, Yakobus, anna ambena sola indona indo änä'-änä'. 52Wattu eta too ingganna tau to dio heem mahassam sikauhhu' anna umbatim aka matem indo änä'-änä'. Iya nauaammi Puang Yesus: "Daa ussikauhhu'a', aka inde änä'-änä' tä' tia mate, sapo' mamma' bäbä hi tia!" 53Sapo' sangngim umpetabai mandi Puang Yesus aka naissam naua matem. 54Iya naanda'im Puang Yesus limanna anna napa'kadai naua: "O änä'ku, bangongko." 55Iya menaba siaham sule anna bangonni ke'de'. Nauam Puang Yesus: "Beennia' kinande." 56Iya mängä-mängä pole' tomatuanna. Sapo' napakahi'di Puang Yesus naua: "Pissa'-pissa' ahanna' la untula' pole lako tau senga' inde kadadiam."
Copyright
Learn More


text:
1Pissananna kuitam yabo langi' mesa tanda memängä-mängä maneanna diita susi. Deem mesa baine umpehhondoi bulam anna umpa'poheba mata allo. Ma'songko' tomahaja dipadekke'i sapulo dua bintä. 2Indo baine kebättä anna lambi'um wattunna la keänä', nasuhum kaoli-oli aka mangnguhiba'um. 3Mane kuita polei yabo langi' mesa tanda memängä-mängä. Deem mesa naga malea pada poa, pitu ulunna anna sapulo tandu'na. Yabo indo ulunna sanda songko' tomahaja. 4Umpessämbäsam engko'na, iya umpassii bahe tallunna bintä yabo langi' nahonnosam tama lino. Mane ke'de'i indo naga mangngampa dio olona indo baine la keänä' aka pattujunna naua: "Subunna too indo änä'-änä', tappa kuamma' kalebum." 5Pissananna indo baine ungkeänäsammi mesa muane-ane, to la umpahenta ingganna hupatau umpake palu-palu bassi. Sapo' tappa diala hi indo änä'-änä' dibaba lako Puang Allataala anna dipayaboi okkosam kahajaanna. 6Iya tappa muäläi siaham duka' kalena indo baine le'ba' lako ongeam puha napatokaam Puang Allataala dio pohiallasam. Aka la naongei ditahinana sasa'bu dua hatu' annam pulo benginna. 7Iya dadim pa'bundusam yabo suhuga. Mikhael sola ingganna malaika' pentuhu'na sibundu' indo naga sola ingganna malaika' pentuhu'na. 8Sapo' tä' mala patalo indo naga, nasuhum tä'um dipäbäi la yabo suhuga sola malaika' pentuhu'na. 9Iya dipa'tibeammi lao indo naga poa. Iam too indo diuaam nenena naga, ia toi diuaam tomahajanna setam battu diua setam bulitu' to umbaba bulim issinna lino. Iam too indo to dipa'tibeam tama lino sola ingganna malaika' pentuhu'na. 10Pissananna, iya kuhingngim to metamba illaam suhuga naua: "Tentomai lambi'um pole' wattunna Puang Allataala Debatanta la umpasule lako pattujunna mepasalama'. Anna la ma'kuasa anna ma'pahenta. Anna lambi' toom duka' wattunna indo To nalanti' Puang Allataala umpasalama' hupatau la umpasule lako kakuasaanna. Aka puham dipa'tibeam illaam mai suhuga indo to si angga allo bengi untula' kakadakeanna solasubunta dio olona Puang Allataala. 11Natalo solasubunta aka indo katitolloanna hahana Änä' Domba, anna indo umpa'pakahebaam diona kasalamasam. Anna tä' umpakalando katuboam di lino, sapo' sangngim ahu' umbeho kalena dipatei. 12Dadi sihatam anna sipäto' muahhe lembäna suhuga sola ingganna issinna kassi anna tilalla'! Sapo' tilaka ia issinna lino sola le'bo' aka tuhummi tomahajanna setam! Anna ma'tatta' keaha' ma'kasubu-subu aka naissammi naua sai'di' mandam wattu la naolaam." 13Tappana nasi'dim indo naga naua: "Ditibemä' tama lino," iya tappa umpangngappi' siaham indo baine to ungkeänäsam mesa muane-ane. 14Sapo' indo baine dipapani'i dua pani'na bunia gege, anna mala mentia' lako indo ongeam dipatokaam dio pohiallasam la naongei ditahinana tallu taum setangnga, anna mala tä' nasägäi indo naga. 15Tappana naita tä' la mala nalambi', iya umpatibuloso-losom uwai illaam mai sädäna napasopa'i indo baine anna malai naanusam. 16Sapo' napesäkäi litä' indo baine. Aka indo litä' mengängngä muamma' indo uwai pada salu buttu illaam mai sädäna indo naga. 17Iya saundu'um meali-ali indo naga lako indo baine, nasuhum le'ba' umbundu' ingganna pebatisam senga'na indo baine, battu diua ingganna indo to untuhu'i pahentana Puang Allataala anna to tontä liu manontom muanda'i pepa'guhuanna Puang Yesus. 18Mane ke'de'i dio bihim le'bo' indo naga.
Copyright
Learn More


text:
1Puhai ia too, untuho pole oom pitu pulo tau senga' Puang Yesus Debatanta anna nasuai lao pantam si dua umpendioloanganni lako si mesa-mesa kota anna ongeam la napellambi'i'. 2Nauaammi Puang Yesus: "Indo tau illaam inde lino sihhapam pahe matäsä'um. Buda indo pahe matäsä', sapo' saidi' to mepahe. Dadi pelauia' längäm puäna indo pepaheam anna mala ussua buda tau umpepaheanni. 3Pengkalaongkoa', sapo' pengkilalai manappaia', la sihhapangkoa' too domba kusua tama alla'-alla'na olo'-olo' to peande. 4Daa umbabaa' ongeam doi'mu, ongeam tinallo, sapatu, anna tä' tookoa' la tohho lako lalam la sipa'tula' tau. 5Maka' mentamakoa' mesa banua, la muuaa' yolo: 'Natamba' dangkoa' Debata.' 6Anna maka' mapia penabanna untahima manappakoa' puäna indo banua, iya la natahima si'da too indo pa'lambemua'. Sapo' maka' too tä'koa' natahima, iya la tä' too duka' natahima indo pa'lambemu. 7Tohho diokoa' indo mesa banua, tä'koa' la ma'pentieli'-eli' lako banua senga'. Iai too natahiaiangkoa' to ma'banua, iam muande anna muihu'. Aka ingganna to mengkähä abana sipäto' la diponnoiam kapahalluanna. 8Maka' mentamakoa' mesa tondä' anna natahima manappakoa', iya andei indo kinande natahiaiangkoa'. 9Pabono'i to masaki illaam indo tondä' anna umpaissannii tau eta too muua: 'La bale' umpalakom kapahentaanna Puang Allataala illaam alla'-alla'mua'.' 10Sapo' maka' mentamakoa' mesa kota anna tä'koa' natahima, iya lu lakokoa' lalam mahoa' anna muuaia': 11'Moi sobä'na inde tondä'mua' dio bitti'ki, kipempassiam toi lao aka la mendadi tanda diua la natumpu pala'koa' Puang Allataala. Sapo' kipaissanni loppo'koa' kiua la bale' umpalakom too kapahentaanna Puang Allataala.' 12Kutulasangkoa' temo kuua, maka' too ke lambi'um indo allo la naongei Puang Allataala umpopa'tadongkongam hupatau, la mabanda' puha ia tahungkunna issinna indo tondä' ia too anna la issinna kota Sodom." 13"La tilakakoa' iko ingganna issinna kota Korazim anna kota Betsaida aka mokakoa' muondo' gau' kadakemu. Aka indo tanda memängä-mängä kupadadi illaam alla'-alla'mua', kela kupadadi diom kota Tirus anna Sidon, la masäem untihokonganna gau' kadakena hupatau dio, lambi' muokko' ma'poheba bahata anna umpaponnoi täiabu ulunna aka ussosso gau'na. 14Maka' too ke lambi'um indo allo la naongei Puang Allataala umpopa'tadongkongam hupatau, la mahingngam leko' ia tahungkunna issinna kota Tirus sola Sidon anna la tahungkummua'. 15Anna ikoa'-iko to Kapernaum, ussanga hia' iko umbai' la dipatiäkä' längängkoa' suhuga? Sapo' setonganna la ditibe tama hakoa' iko lembä bolom." 16Mane ma'kada oi lako indo to la nasua naua: "Menna-menna umpehingngiikoa', sihhapam siam tia Kao napehingngii. Menna-menna untumpu pala'koa', Kao siam tia natumpu pala'. Anna menna-menna untumpu pala'ä', untumpu pala' duka' indo To ussuaä'." 17Tappana ma'pasule indo pitu pulo passikolanna, iya tä' deem pada satilalla' ma'tula' lako Puang Yesus naua: "O Debata, moi ingganna setam napehingngii tookam ke kisuai lao umpake sangammu." 18Natimba' Puang Yesus naua: "Kuita tomahajanna setam mehonno' susi kila' yabo mai langi'! 19Pehingngiia' aka setonganna puhangkoa' kubeem kakuasaam la ullullu'i ula' sola alipam, anna la untaloi kamatohoanna balimmu, nasuhum tä'um deem aka la untilakaikoa'. 20Sapo' moi anna untaloingkoa' setam, tä' la ianna' untilalla'i, sapo' la indo hia tisuha'um sangammua' yabo suhuga." 21Wattu eta too naponnoi katilallasam Puang Yesus buttu di Penaba Maseho lambi' ma'sambajam naua: "O Ambe', Puäna langi' anna lino! Ma'kuhhu' sumanga'ä' matim olomu, aka indo kada ditambimmu tä' umpapähänni lako to naangga' manähä anna keaka' hupatau, sapo' umpapähänni leko' ia lako to naangga' matuna hupatau. O Ambe' abana inna ia pa'elo'mu." 22Puhai ma'sambajam, iya nauam: "Ingganna-ingganna sia puha asammi napadokkoannä' lisu pala'ku Ambeku. Tä' deem moi podo la mesa hupatau la muissam manappai menna Änä'na Puang Allataala sulibanna Ambe', anna tä' toi deem moi podo la mesa hupatau la muissam manappai menna Ambe' sulibanna Änä'na, anna to napoelo' Änä'na, anggam ia la muissam manappa Ambeku." 23Puhai ia too, umpenggihi'im passikolanna Puang Yesus anna nauai: "Kehongko'koa' aka muitaa' inde kaha-kaha. 24Aka kutulasangkoa', buda nabi anna tomahaja yolona maelo' la naita inde to muitaa' temo, sapo' tä'um ia mala naita. Anna maelo' la nahingngi inde to uhhingngia' temo, sapo' tä'um ia mala nahingngi." 25Iya ke'de'um mesa to ullatta' Pepaondonganna Musa aka maelo' la umpetidom Puang Yesus ma'kada naua: "O Tuangguhu, aka la kupogau' anna malaä' ullambi' katuboam sule lako salako-lakona?" 26Natimba'i Puang Yesus naua: "Aka naua illaam Pepaondonganna Musa? Aka naua pikkihammu tappana puha umbata?" 27Iya nauam indo tau: "Dituli' naua: 'Kamaseikoa' Debata, Puang Allataala to umpenombai sola sakalebu penabammu anna mentu' pikkihammu anna mentu' kamatohoammu,' anna naua toi 'Kamaseikoa' padammu hupatau umba susi ungkamasei kalemu.' " 28Iya nauaammi Puang Yesus: "Tappa' itim pentimba'mu. Pogau'um too umba susi indo umbata anna malako tubo." 29Sapo' napeä lalanna la ummaloloam kalena lambi' mekutana pole oom lako Puang Yesus naua: "Iya menna isanga padangku hupatau la pahallu kukamasei?" 30Natimba'um Puang Yesus sapo' pehapangam napake naua: "Deem mesa tau mengkalao yabo Yerusalem la lu dokko Yerikho. Muolai lalam, nahappaim to mangngabum pohebana anna ingganna aka-akanna. Anna tä' nahappai mandi sapo' nagasa'i polepi sampe saidi' tamate mane napellei bäbäi lao. 31Siampu' eta too deem mesa sando muola eta duka'. Sapo' naitanna indo tau, napengkulio'i mandi muola dio bihim lalam anna tahhu'i. 32Susi siam duka' deem mesa pessubunna Lewi liu dio lalam ia too. Tappana naita indo tau, napengkulio'i mandi duka' muola dio bihim lalam anna tahhu'i. 33Sapo' deem mesa to Samaria muola dio duka' indo lalam ia too. Naitanna indo tau, tappa häntä buana. 34Napenandai siaham indo to sägä anna nabasei anggur basana anna napakuliianni minnä' mane naba'basanni. Puhai, naäkä'um längäm keledainna mane nababai lako mesa ongeam si diongei ma'bengi anna nauhusanni kapahalluanna. 35Masiänai, mualam dua doi' peha' anna nabeenni lako indo puäna banua naongei ma'bengi mane nauaanni: 'Jappanniam manappaä', anna maka' deempi kapahalluam senga'na, iya ma'pasulepä' mane kubaja'i.' " 36Puhai ia too, mekutanam Puang Yesus lako indo to ullatta' Pepaondonganna Musa naua: "Inde tallu tau, umbanna iko situhu' pikkihammu mala disangai padanna hupatau indo to nahappai to mangngabum aka-akanna ingngena'?" 37Natimba' naua: "To ungkamasei indo to dihappai aka-akanna." Iya nauaammi Puang Yesus: "Laongko ammu pogau'i susi." 38Iya umpatahhu' oom pa'laoanna Puang Yesus sola passikolanna sampe landa' lako mesa tondä'. Eta too deem mesa baine isanga Marta untambai tama banuanna. 39Deem solasubunna isanga Maria, muokko' dio olona Puang Yesus Debatanta napehingngii tula'na. 40Sapo' Marta ia anggam umpikki' kähänganna lako dapo' la napake ma'tahia, nasuhum umpellambi'i Puang Yesus anna nauai: "O Tuangguhu, akanna umpäbäi hi iko Maria napamesa-mesaä' mealaam lako dapo'? Uaanni anna nabaliiä'!" 41Natimba' Puang Yesus Debatanta naua: "Marta, o Marta! Muaka tiko manangnga anna ungkasussaam buda kaha-kaha. 42Anggam mesa handam pahallu. Anna napileim ia Maria indo handam mapianna. Anna ia oom ia duka' la napogau', tä' la mala dilabai."
Copyright
Learn More


text:
1Tappana sisähä'-sähä'kam iya ma'kappala'ungkam tahhu' lu lako Kos. Iya masiä pole ham mane sulekam lako Rodos. Mengkalaongkam eta, tahhu'kam lako Patara. 2Sulekam lako Patara siampu' duka' deem kappala' la mengkalao lako Fenisia. Längämmakam indo kappala', iya mengkalao siaham. 3Pissananna diitam Siprus dio tandai kaihi sapo' dipengkulio'i tahhu' lako Siria. Iya landa'kam lako Tirus tohhom indo kappala' kiongei aka eta la dipatuhum ingganna baham-baham nababa. 4Tohhopakam eta saminggu, iya le'ba'ungkam umpellambi'i ingganna to matappa' dio. Anna situhu' pa'palosainna Penaba Maseho lako to matappa' eta, ma'pakahi'di lako Paulus naua: "Dotam tä'ko lako Yerusalem." 5Sapo' tappana teppu' wattunna tohhokam dio, iya kipatahhu' oom pa'laoangki. Le'ba'i naanta'kam to matappa' eta too sola bainena anna änä'na messubum illaam mai kota. Tappana kilambi' bihim le'bo', iya pada-padangkam ma'balinguntu' anna ma'sambajangkanni. 6Puhakam ma'sambajam, iya sisähä'-sähä'ungkam. Längämmakam kami' kappala' anna ma'pasulei ia lako banuanna si mesa-mesa. 7Mengkalaokam dio Tirus kipatahhu' oom pa'laoangki sule lako Ptolemais. Silambi'ungkam duka' ingganna to matappa' dio, iya sisalama'-lama'ungkam anna tohhopakam eta sabengi. 8Makale'na mengkalao ongkam tahhu' lako Kaisarea. Iya sulekam lako, melolo lakokam banuanna Filipus mesa duka' to si umbebeham Kaheba Katilallasam anna mentama bilangam to pitu indo to dipilei si untaba kinande dio Yerusalem. Iya etam kiongei tohho. 9Indo Filipus appa' änä'na, änä' daha asam, sangngim nabi aka si umpalombum kada Debata. 10Mane sanaka-naka benginna etakam, iya deemmi sule mesa nabi buttu yabo mai Yudea isanga Agabus. 11Tappa napellambi'ikam anna mualai beke'na Paulus anna umpungoi kalena, susi limanna teem bitti'na anna nauai: "Susim too situhu' kadanna Penaba Maseho naua: 'La dipateemmi too inde puäna inde beke', la napungo to Yahudi yabo Yerusalem aka la nabeho tama pala' limanna taianna to Yahudi.' " 12Tappana kihingngi tula' ia too, pada-padakam sola to matappa' dio melau lako Paulus anna tä'i lao längäm Yerusalem. 13Sapo' natimba' Paulus naua: "Daa ussahhoa' aka indana umpomanabokoa' penabangku. Aka kao ahu'mä' untahimai, tä' la angga mandi dipungo, moi matemä' duka' dio Yerusalem aka sanganna Debatanta Puang Yesus." 14Sapo' aka tä' nabollim tula'ki, iya mengkatalokam angga ham kiua: "Iai too pa'elo'na Debata iam dadi." 15Tappana lessu' sanaka-naka benginna kiolaam tohho dio Kaisarea, iya ma'kalili'ungkam mengkalao la lako Yerusalem. 16Napasolakam sanaka-naka to matappa' dio Kaisarea. Naanta'kam lako banuanna mesa tau isanga Manason to Siprus. Masäem duka' mendadi to matappa'. Iya tohho diongkam banuanna. 17Tappana sulekam längäm Yerusalem, iya tä' deem pada satilalla' ingganna to matappa' yabo sule natammuikam. 18Iya makale'i, le'ba'ungkam sola Paulus umpellambi'i Yakobus. Sulekam lako, iya dio asammi duka' heem pebaba ada' kilambi'. 19Nasalama'i asammi Paulus anna mane natula' nalise-lisesanni indo ingganna kaha-kaha puha napadadi Puang Allataala lako tau taianna to Yahudi anna mala ullambi' kasalamasam kahana pengkähänganna Paulus. 20Tappana uhhingngi tula'na Paulus sangngim umpa'kasallei Puang Allataala anna mane umpa'tula'i Paulus naua: "O solasubungki, massa'bu-sa'bu duka' to Yahudi inde ungkatappa'i Puang Yesus anna sangngim bassa' illaam ungkambi' kada Pepaondonganna Musa. 21Sapo' napekaheba to inde Yerusalem diona pepa'guhuam umbeem to Yahudi lako botto senga' si muua: 'Tä'koa' la untuhu'i Pepaondonganna Musa.' Aka umpa'guhuko tau tä' la ussunna' änä'-änä'na anna tä' la untuhu' kabiasaanna to Yahudi. 22Dadi la taakaa' susi temo? Anu' la naissammi too inde kasuleammu. 23Dadi illaam kaha-kaha ia too deem inde tula'ki la umpehingngii anna umpogau', aka deem appa' solaki inde puha ma'samaja. 24Dadi iam la umpasola umpasule lako samaja ia too anna malakoa' maseho. Sapo' iko la umpendudunni ingganna kapahalluam illaam pa'palakoam ia too, anna mala silele ungkällu'i asam beluä'na. Aka la etam too pole' naongei tandaam tä' tappa' indo kaheba nahingngi to Yahudi inde. Aka tontäko iko duka' muanda'i kada Pepaondonganna Musa. 25Anna susinna lu lako taianna to Yahudi to ungkatappa'im duka' Puang Yesus, balim kipakatu suha' diona kattuantaa' tä' la muande ingganna kinande puha dipehumalasam lako debata senga', tä' la muande haha anna balena olo'-olo' mate ditekke, anna tä' la ma'gau' sessu'." 26Masiäi, napasolam Paulus indo to appa' umpalako situhu' kabiasaam ussehoi kalena. Puhai, tamaim Banua Debata la umpa'paissangam wattunna la mala diangga' maseho, anna wattunna la dipalako pemala'na si mesa-mesa. 27Tappana la suppi' pitu benginna wattu pa'pomasehoam, deem sanaka-naka to Yahudi to buttu dio mai Asia muita Paulus illaam pa'hanteanna Banua Debata. Iya silelem naägä'i umpakeaha' tau buda solana to Yahudi anna mane ussakka Paulus. 28Sikaoli naua: "O inggannakoa' to Israel, pamoloikam kami'! Aka iam too inde to si lao ullelei botto umpa'guhu tau la umbalikia' anna umbali-bali kada Pepaondonganna Musa anna susi toi lako inde ongeam taongeia'. Anna deemmi umpasola sule to Yunani tama Banua Debata ussahupu'i inde ongeam maseho." 29Aka puham muita Trofimus to Efesus sola Paulus illaam kota, dadi nasanga napasola tama Banua Debata. 30Iya tiguhihi' siaham ingganna tau illaam Yerusalem sule ma'silullu' ullebo Paulus nasakka anna nahui'i illaam mai Banua Debata. Iya ditutu'i asam siaham ba'bana balana Banua Debata eta too. 31Mane mahassam ma'pattuju la umpatei Paulus, iya landa' siaham duka' kaheba lako pangngulunna sohodadu kahajaam Roma naua mahamba asam issinna Yerusalem. 32Nalambi'na kaheba, mengkalao siaham indo pangngulunna sohodadu sola sanaka-naka sababanganna umpasola sohodadunna le'ba' lako indo ongeam naongei tau buda. Naitanna indo tau buda sule sohodadu, iya mondai siaham untappai lima Paulus. 33Sulena lako indo pangngulunna sohodadu tappa umpellambi'i Paulus anna naanda'i. Mane ussuai sohodadunna nahante bassii, dua indo hante bassi anna napekutanaanni naua: "Menna inde tau? Aka napogau'?" 34Sapo' aka heppe' bäbä mentimba' sikaoli sanda-sanda tanaua, dadi tä' deem ma'lesoam nahingngi indo pangngulunna sohodadu aka setonganna dadi. Napolalam napesuaam dibaba Paulus lako ongeam sohodadu. 35Tappana dilambi' eham, iya sibussum-bussum bäbä indo tau buda umpa'dallo'i Paulus nasuhum nasiapum-apunni sohodadu naäkä'. 36Iya massahussum liu siam indo tau buda napasindum sikaoli naua: "Pateia'!" 37Tappana la tama ba'bana indo ongeam sohodadu Paulus, iya ma'kadam lako indo pangngulunna sohodadu naua: "Mala haka kupa'tula'iko, aka deem mohäe la kutula' matim." Iya natimba'um naua: "Aka muissam ma'basa Yunani le! 38Dadi taiako indo to Mesir puha umpasola appa' sa'bu tau to salle inaba lako pohiallasam aka la umbali to ma'pahenta?" 39Iya natimba'im Paulus naua: "To Yahudiä' dadi dioä' Tarsus, mesa kota kesanga dio Kilikia. Kupelau kela mala anna dipäbäiä' ma'tula' lako inde tau buda." 40Napatiolai indo pangngulunna sohodadu. Iya ke'de'um Paulus yabo eham anna muäkä'i limanna umpopengkamma' tau buda. Tappana hapa'i naita, iya ma'tula'um ma'basa Ibrani naua:
Copyright
Learn More